Nak Kulit Menawan Seperti Saidatina Aisyah r.a? Rugi Tak Amalkan Petua Cantik Dr Fatma El Zahra

Cantik bagi seorang wanita begitu subjektif, mengekalkan kecantikan bukannya mudah apatah lagi apabila usia meningkat dewasa. Namun jika cantik itu disulamkan dengan amalan insyallah, kecantikan seorang wanita islam itu akan terserlah dari dalam.

Petua cantik ini dikongsi oleh Dato’ Dr. Fatma El-Zahra untuk awet muda, menawan dan berseri. Anda boleh amalkan kesemua cara-cara di bawah ataupun boleh amalkan satu cara sahaja, asalkan anda istiqamah mengamalkannya.

Dilakukan selepas solat Isyak

Tiup dalam air dan minum. Niat dalam hati untuk menjaga kecantikan diri & untuk kebahagiaan rumahtangga.

Zikir di bawah dibaca untuk anda sentiasa kelihatan berseri, awet muda luaran dan dalaman, amalkan membaca zikir dengan cara seperti berikut:

Baca zikir di atas dan tiup ke tapak tangan, kemudian sapu ke muka anda. Lakukan setiap hari.

Amalkan membaca ayat-ayat seperti berikut :


Tak Sakit Dan Tiada Suntikan, Chemical Peel Prosedur Estetik Paling Popular Nak Cantik

Wanita dan kecantikan. Dua perkara ini tidak mungkin dapat dipisahkan dan selalu berkaitan antara satu sama lain diibaratkan nafas bagi setiap wanita. Setiap wanita mendambakan kulit wajah yang berseri untuk tampil lebih berkeyakinan.

Indikator cantik bagi seorang wanita biasanya tertumpu pada kulit yang mulus, putih bersih serta cerah berseri. Kebanyakan wanita sangat mementingkan kecantikan, malah jika boleh sehingga usia mencecah 40 tahun ke atas pun, wajah masih mahu kelihatan muda.

Semakin ramai wanita memilih untuk menjalani prosedur estetik bagi merealisasikan impian memiliki kecantikan seperti yang diidam-idamkan. Rawatan atau prosedur estetik memberi tumpuan kepada pembaikan rupa bentuk wajah, kulit dan badan yang berasaskan kaedah dan produk saintifik.

Pada masa kini, terdapat banyak klinik perubatan estetik di Malaysia yang dikendalikan oleh doktor perubatan estetik berdaftar dan kualiti prosedur estetik semakin meningkat. Doktor Perubatan Estetik dilatih dan mahir dalam kedua-dua kaedah rawatan invasif atau tidak invasif.

Namun pandangan masyarakat tentang prosedur pembedahan plastik masih lagi taboo jika ianya bertujuan untuk kecantikan. Mungkin ini disebabkan oleh budaya atau agama. Di beberapa negara seperti Korea, mereka lebih cenderung untuk melakukan prosedur ini secara terbuka.

Menurut pakar perunding bedah plastik, rekonstruktif dan estetik, Hospital Pakar Avisena, Dr. Wan Syazli Rodzaian Wan Ahmad Kamal, pembedahan plastik boleh dibahagikan kepada dua, iaitu rekonstruktif dan estetik.

• Pembedahan plastik rekonstruktif bertujuan untuk mengubah bentuk anggota badan yang rosak akibat kemalangan, kebakaran atau kecacatan sejak lahir.

• Pembedahan kosmetik pula dilakukan untuk memperbaiki bentuk struktur badan agar kelihatan anggun dan menarik seperti Facelift untuk menghilangkan kedutan kulit di muka, Rhinoplasty untuk mancungkan hidung dan dan runcingkan dagu.

Tidak dapat dinafikan apabila menyebut prosedur estetik ramai yang beranggapan ianya mahal dan memerlukan rawatan yang tinggi. Sebenarnya tidak. Ini kerana tidak semua prosedur estetik melibatkan pembedahan yang rumit memerlukan dewan bedah, sebaliknya ianya boleh dilakukan di bilik rawatan di klinik sahaja.

Pendapat skeptikal masyarakat apabila  bertemu dengan perunding bedah plastik perlu menjalani prosedur di dewan bedah adalah tidak benar. Prosedur yang melibatkan pembedahan di dewan bedah, antaranya adalah melibatkan kes-kes antaranya seperti liposuction (sedut lemak) dan pembedahan kelopak mata atau hidung.

“Sebenarnya 70 ke 80 peratus daripada kes yang saya kendalikan tidak perlu ke dewan bedah sebaliknya boleh dilakukan di bilik rawatan di klinik. Prosedur seperti chemical peel, laser, botox, fillers dan microneedling Dr Wan Syazli turut menyediakan khidmat pemulihan rambut (Hair Restoration). Antara rawatan yang disediakan adalah hair transplantation atau penanaman rambut, suntikan Cytokine, suntikan PRP, suntikan growth factor, syampoo and ubatan pelebat rambut serta LASER rambut.

Jika anda bercadang untuk mendapatkan rawatan estetik atau mempunyai minat dalam apa-apa prosedur estetik, sila pastikan bahawa pengamal tersebut adalah berdaftar dan disahkan oleh KKM. Jangan takut untuk bertanya kepada doktor tersebut jika ada apa-apa keraguan.

Dalam banyak-banyak prosedur estetik, chemical peel tetap menjadi rawatan estetik yang paling popular.  Akui Dr. Wan Syazli, chemical peel menjadi prosedur estetik yang popular diikuti laser dan juga botox.

Prosedur chemical peel menjadi pilihan ramai kerana kesannya boleh dirasai dengan segera. Prosedur chemical peel juga tidak invasif dan senang dilakukan. Ia mampu meningkatkan kualiti kulit dan memperbaiki tekstur kulit.

Prosedur ini sesuai untuk merawat jerawat, parut jerawat dan pelbagai masalah kulit berjeragat. Walaupun prosedur ini agak mudah, ia perlu dilakukan oleh pengamal perubatan yang terlatih untuk mengelakkan sebarang komplikasi daripada berlaku.

“Bagi mereka yang ingin mendapatkan rawatan estetik, boleh datang ke hospital Avisena. Klinik estetik kami mesra Muslim. Anda tidak perlu ragu-ragu untuk mendapatkan rawatan di sini kerana hospital Avisena sudah lama bertapak dalam dunia perubatan. Menjadi keutamaan kami memastikan semua prosedur adalah selamat dan tidak memudaratkan dengan harga yang berpatutan serendah RM300,”jelas DR.Wan Syazli.

Prosedur chemical peel juga amat sesuai dilakukan bagi mereka yang menginginkan efek wajah yang lebih glowing. Hanya memakan masa selama lebih kurang 15 minit, kesannya boleh dirasai dengan cepat. Manakala untuk prosedur laser pula, ianya sesuai untuk mengatasi masalah pigmen hitam pada wajah dan daging berlebihan atau skin tag. Rawatan laser juga sesuai untuk mengatasi masalah parut jerawat.

“Nasihat saya kepada mereka yang ingin menjalani prosedur estetik, dapatkan nasihat dan maklumat sebanyak mungkin. Fahamkan dahulu prosedur dan dapatkan maklumat yang tepat tentang sesuatu prosedur estetik.

“Penting untuk anda pergi di tempat yang sepatutnya seperti di hospital dan juga di klinik-klinik estetik yang bertauliah dan ada sijil Credentialing and Privileging (LCP). Paling penting, jika berlaku sebarang komplikasi, segera dapatkan rawatan awal. Jangan tunggu sehingga masalah menjadi lebih serius,” akhiri Dr. Wan Syazli.


Pakai Masker Timun + Oat, Kulit Sejuk  & Segar, Kulit Boleh Jadi Glowing

Kulit wajah yang cerah, bersih dan berseri sememangnya menjadi idaman ramai kaum wanita. Untuk mendapatkna kulit wajah yang sihat dan berseri tentunya memerlukan penjagaan yang rutin.

Selain mengggunakan produk perawatan wajah yang sedia ada di pasaran, kita juga boleh menggunakan bahan-bahan semula jadi untuk dijadikan rejim kecantikan. Sebenarnya banyak bahan-bahan semula jadi di persekitaran kita yang boleh dijadikan rejim untuk merawat kecantikan.

Berikut perkongsian Fyza Shah yang boleh dijadikan amalan.

Kulit sangat tenang, nyaman selesa. Cerah dari biasa.

Bila cuaca panas, tekak kita akan cepat rasa haus. Sama ja dengan keadaan kulit kita, akan hilang air dengan lebih mudah dan buat kulit jadi lebih kering.

Jadinya kak Fyza buat #masker_sejuk yang boleh digunakan untuk tambah semula kandungan air pada kulit. Mampu buat kulit tenang -tenang saja.

Hanya guna tiga bahan dapur ini, kulit korang akan rasa sejuk dingin dan segar.

BAHAN-BAHAN:

1 batang timun -buang kulit
1/2 biji lemon
3-4 sudu oat

OAT
Kandungan ‘saponin’ dalam oat bantu singkirkan kotoran dalam pori. Bersifat anti radang dan menyembuh.

Lemak dalam oat sangat berguna untuk melembapkan kulit.

Vitamin A dalam oat boleh mencerahkan tompokan hitam pada wajah, dan parut jerawat. Juga berkesan untuk mencerahkan kulit akibat kesan sunburn

TIMUN

Vitamin C dan caffeic acid keduanya akan melegakan kulit yang sedang iritasi atau luka-luka kecil dan kurangkan bengkak pada kulit. Yang ada jerawat aktif tu elok sangat tau pakai timun ni. Kuranglah bengkak-bengkak jerawat tu.

Ia menyejuk, mengurang lingkaran hitam bawah mata dan mereda kantung mata.

Kandungan air dalam timun yang sangat tinggi, menambahkan kandungan air pada kulit kita. Kulit jadi segar, anjal dan lebih sihat.

LEMON

Kaya vitamin c, mencerahkan kulit. Haluskan pori kulit.

Campur dan kisar sampai jadi pes. Pakai di muka 15 minit, bilas dengan air sejuk biasa.

Amalkan selalu dan anda akan nampak hasilnya. Paling utama petua semula jadi ini tidak meninggalkan kesan sampingan sebaliknya menjadikan kulit wajah segar dan berseri.

Sumber kredit: Fyza Shah


Gadis Ini Syorkan Losyen Best Untuk Kulit Yang Sunburn. Langsung Tak Melekit!

Bila seharian melakukan aktiviti di bawah terik matahari pastinya kulit juga akan mulai terbakar. Alamak, mana boleh dibiarkan begitu sahaja! Nanti tak sihatlah kulit kita kalau begitu.

Bagi menjaga kesihatan dan kecantikan kulit, cara yang mudahnya adalah dengan menggunakan losyen yang dapat melembapkan kulit serta membaiki teksturnya. Takkan muka je nak cantikkan?


Hukum Wanita Sembelih Haiwan Ternakan, Adakah Sah Dan Halal Dimakan

Selalunya yang menyembelih haiwan ternakan tidak kisahlah ayam, itik, kambing dan lembu tentulah golongan lelaki. Namun ada juga kaum wanita yang berkemahiran dan juga ‘berani’ menyembelih haiwan-haiwan ternakan ini.

Lalu ada yang mempersoalkan sama ada boleh atau tidak kaum wanita melakukan sembelihan. Di samping itu ada juga yang berasa ragu-ragu tentang status sembelihan yang dilakukan oleh kaum wanita, sama ada sah dan halal dimakan.

SOALAN:

Ada yang mengatakan bahawa jika wanita menyembelih binatang maka tidak sah. Benarkah?

JAWAPAN:

Sembelihan adalah satu syarat bagi membolehkan satu-satu binatang itu halal dimakan. Ia dianggap sebagai satu ibadah. Ini kerana mencari yang halal adalah fardu ain.

Ini berdasarkan kepada firman Allah SWT:

حُرِّمَتْ عَلَيْكُمُ ٱلْمَيْتَةُ وَٱلدَّمُ وَلَحْمُ ٱلْخِنزِيرِ وَمَآ أُهِلَّ لِغَيْرِ ٱللَّـهِ بِهِۦ وَٱلْمُنْخَنِقَةُ وَٱلْمَوْقُوذَةُ وَٱلْمُتَرَدِّيَةُ وَٱلنَّطِيحَةُ وَمَآ أَكَلَ ٱلسَّبُعُ إِلَّا مَا ذَكَّيْتُمْ وَمَا ذُبِحَ عَلَى ٱلنُّصُبِ

Maksudnya: “Diharamkan kepada kamu (memakan) bangkai (binatang yang tidak disembelih), dan darah (yang keluar mengalir), dan daging babi (termasuk semuanya), dan binatang-binatang yang disembelih kerana yang lain dari Allah, dan yang mati tercekik, dan yang mati dipukul, dan yang mati jatuh dari tempat yang tinggi, dan yang mati ditanduk, dan yang mati dimakan binatang buas, (sebelum habis nyawanya), dan yang disembelih atas nama berhala.” (Surah al-Maidah : 3)

Sheikh Tahir Ibnu ‘Asyur menyebut di dalam tafsirnya bahawa ayat ini menjelaskan tentang haiwan-haiwan ternakan yang tidak halal. Pengharaman yang ada di dalam ayat ini bermaksud haram untuk memakannya. Kerana itulah maksud dari ayat ini. Ia juga menerangkan tentang keadaan binatang-binatang ternakan yang haram dimakan.

Sheikh Zakariyya al-Ansari menyebut, Rukun sembelihan adalah:

Para ulama telah memberikan beberapa syarat untuk penyembelih haiwan agar haiwan yang disembelih menjadi halal dimakan.

Antara syarat tersebut:

Ibnu al-Muqri al-Yamani menyatakan:

“Syarat bagi orang yang menyembelih atau yang memburu adalah dia seorang muslim atau ahli kitab.Begitu juga halal sembelihan hamba daripada ahli kitab walaupun haram menikahinya.”

Maka syarat yang paling utama bagi seorang penyembelih adalah dia mesti seorang muslim.

Ini berdasarkan firman Allah:

إِلَّا مَا ذَكَّيْتُمْ

Maksudnya: “kecuali yang sempat kamu sembelih.” (Surah al-Maidah : 3)

Ayat ini ditujukan kepada orang islam. Ini bermakna halal apa yang disembelih oleh orang islam sendiri.

Imam al-Qurtubi menyebut bahawa kesemua perkara yang disebut di dalam ayat tersebut adalah haram untuk dimakan kecuali apa yang disembelih oleh kalian sendiri.

Kembali kepada persoalan yang dikemukakan, jika binatang tersebut disembelih oleh wanita maka sembelihan itu tetap sah dan boleh dimakan. Ini kerana, lelaki atau perempuan bukan syarat utama bagi penyembelih. Yang paling utama adalah penyembelih mestilah seorang muslim.

Di dalam satu hadis riwayat Ka’ab Bin Malik, beliau menceritakan:

أَنَّ امْرَأَةً ذَبَحَتْ شَاةً بِحَجَرٍ فَسُئِلَ النَّبِيُّ صَلَّى اللَّهُ عَلَيْهِ وَسَلَّمَ عَنْ ذَلِكَ فَأَمَرَ بِأَكْلِهَا

Maksudnya: ”Seorang wanita menyembelih seekor kambing. Kemudian ditanya kepada Rasulullah SAW tentang sembelihan tersebut. Lantas Rasulullah SAW memerintahkan untuk makan sembelihan yang dilakukan wanita tersebut.” Riwayat al-Bukhari (5504)

Ibnu Hajar al-Asqalani menyatakan:

“Sa’id Bin Mansur dengan sanadnya daripada Ibrahim al-Nakhaie. Ibrahim berkata tentang sembelihan wanita dan kanak-kanak bahawa tidak mengapa jika dia mampu untuk menyembelih dan menyebut nama Allah. Inilah pandangan yang dipegang oleh jumhur ulama.”

Maulana Zakariyya al-Kandahlawi menyebut bahawa Imam al-Bukhari meletakkan hadis ini di bawah bab sembelihan wanita dan hamba perempuan. Seakan-akan beliau ingin memberi isyarat sahnya sembelihan tersebut dan menolak pandangan yang mengatakan bahawa sembelihan yang dilakukan wanita tidak sah.

Beliau mengatakan lagi, di antara faedah hadis ialah harus makan hasil sembelihan wanita tidak kira sama ada dia seorang hamba atau seorang yang bebas,yang kecil atau yang dewasa.,muslim atau ahli kitab. Juga sama ada dalam keadaan suci atau tidak. Ini kerana Nabi SAW memerintahkan untuk makan sembelihan wanita itu tanpa bertanya apa-apa.

Imam al-Nawawi bersetuju dan mengatakan sah sembelihan yang dilakukan oleh wanita dan halal untuk memakannya. Kata beliau:

“Tidak syak lagi bahawa sembelihan wanita adalah halal. Ini berdasarkan hadis Ka’ab yang dinyatakan oleh pengarang (al-Syirazi) di dalam kitab. Sembelihan lelaki lebih baik dari sembelihan wanita sepertimana yang disebutkan oleh pengarang sendiri. Sama ada wanita itu bebas, hamba,dalam keadaan haid atau nifas, muslimah atau kitabiah kesemua sembelihan mereka sah dan halal dimakan. Ini yang dinyatakan secara oleh al-Syafie dan para ulama mempersetujuinya.”

Kesimpulannya, sembelihan yang dilakukan oleh wanita adalah sah dan halal dimakan. Ya, memang ada sebahagian ulama mengatakan bahawa sembelihan lelaki lebih afdal daripada wanita. Perkara ini dilihat dari sudut kekuatan dan kemampuan menyembelih binatang.

Semoga Allah memberi kita kefahaman di dalam agama-Nya. Wallahu’alam.


Produk 2 Dalam 1 Yang Anda Perlukan Dalam Rutin Kecantikan

Nak cantik tapi anda kekurangan masa adalah salah satu masalah terbesar, sudah tiba masanya melabur dalam beberapa produk dua dalam satu untuk mengurangkan rutin kecantikan dan menguraikan beg solekan anda. Anda akan tertanya-tanya bagaimana anda pernah hidup tanpa mereka!

Produk yang mempunyai pelbagai kegunaan dan membantu anda mempermudah kehidupan yang sibuk. Sekiranya anda peminat produk 2-dalam-1, Ini senarai beberapa produk yang akan memberi anda dua kali lebih banyak penjimatan wang dan membantu anda menjalankan tugas dengan rutin kecantikan yang lebih mudah.

Nivea Wash & Scrub ini adalah skrub pengelupasan dan gel pembersih yang lembut yang digunakan untuk menghilangkan lebihan minyak dan sebum untuk menjadikan kulit menjadi bersih dan menyegarkan sekaligus mencegah kilauan dan kesesakan kulit.

Pembersih, topeng dan balm Miracle Glow Charlotte Tilbury adalah anugerah untuk anda yang berada di iklim musim sejuk, menjadikan kulit anda seperti bayi terasa lembut. Ia boleh digunakan sebagai pembersih, topeng semalaman dan balsem kecantikan untuk memberi anda “kemasan supermodel.”

Produk 2 dalam 1 oleh St. Ives ini menggunakan serbuk tempurung kenari untuk mengelupas kulit ketika digunakan sebagai skrub, serta oatmeal dan madu, yang memberikan manfaat yang menenangkan ketika digunakan sebagai topeng. Selain itu, ia cukup lembut untuk kulit sensitif.

Pembersih wajah ini boleh digunakan sebagai pembersih harian atau topeng pembersih. Dibungkus dengan tanah liat yang dicas untuk menyahtoksin bahan pencemar permukaan wajah juga membersihkan kulit dari kotoran dan alat solek.

Lap muka dengan tisu pembersih dan pengelupasan ini berkesan menghilangkan kekotoran dan sel mati dari wajah. Bahagian pengelupasan disatukan dengan manik-manik mikro untuk menghilangkan kekotoran dan sel mati. Bahagian licin membersihkan kulit dengan berkesan dan menghilangkan solekan. Sangat praktikal, anda boleh membawanya ke mana sahaja untuk pembersihan tanpa bilas di mana sahaja, tanpa meninggalkan rasa berminyak atau leket pada kulit anda.

Untuk liputan ringan tetapi kesan maksimum, formula memakai Clinique Beyond Perfecting Foundation + Concealer 12 jam ini menyembunyikan bayangan, pigmentasi, cela dan menjimatkan masa anda untuk menggunakan concealer dan foundation.

Penjagaan kulit dan alat solek dalam satu? Itulah fungsi utama dengan concealer dan serum tugas berat ini. Ini adalah kaedah yang baik untuk menyembunyikan lingkaran bawah mata anda.

Bercakap mengenai pelbagai guna, semburan tetapan empat-dalam-satu Tarte dapat digunakan sebagai primer, penyembur, kabut penghidratan dan penyegar kulit.

Glossier’s Balm Dotcom telah menjadi ruji dalam beg solekan atas fungsi serba bolehnya. Anda boleh menggunakan krim ini untuk menghidrat kulit kering dan bibir yang pecah-pecah. Jenama ini juga menawarkan versi berwarna, yang menambah sedikit warna apabila disapu pada bibir dan pipi (dan baunya seperti ceri Kool-Aid).

Kontur tidak pernah semudah ini dengan pensil dua sisi ini, yang membolehkan anda memahat dan menyerlahkan dengan mudah. Bahkan dilengkapi dengan sarung dan pengasah sehingga anda dapat menggunakannya semasa dalam perjalanan!

Tukar penampilan anda setiap hari dengan formula pemerah pipi basah / kering. Dengan setiap palet, terdapat dua pilihan, jadi anda boleh mencampurkan dan memadankan warna dan tahap intensiti yang berbeza. Untuk berpuluh-puluh penampilan berbeza dalam satu pakej kecil.


Kaum Wanita Jangan Sedih Bila Period Bulan Ramadan, Ada Banyak Cara Lain Nak Kutip Pahala.

Setiap kali tiba bulan Ramadan, tentunya ramai ingin mengambil kesempatan untuk menambah saham pahala. Oleh kerana bulan Ramadan hanya datang setahun sekali maka ia seharusnya tidak disia-siakan dan digunakan sebaik mungkin untuk amal ibadah.

Namun bagi kaum wanita, ada ketikanya mereka tidak dapat melaksanakan ibadah puasa dan tentunya amalan-amalan ibadah yang lain. Keadaan ini tentunya membuatkan mereka berasa sedih dan kecewa.

WAHAI WANITA YANG KEDATANGAN HAID, USAH BERSEDIH PADA BULAN RAMADAN

“Aduhai, tak boleh pulak nak puasa. Ruginya rasa.”
“Ya Allah, seronoknya tengok orang lain boleh terawih ramai-ramai.”
“Cemburunya…. Semua orang berebut-rebut kumpul pahala bulan Ramadan. Aku tak boleh nak buat apa-apa.”
Sedihnya…

Beginilah antara beberapa keluhan dan luahan yang kadangkala keluar daripada mulut para wanita yang didatangi haid pada bulan Ramadan.

Haid adalah fitrah bagi seorang wanita. Saidatina Aisyah r.a. juga pernah menangis kerana kedatangan haid sewaktu ingin mengerjakan haji. Rasulullah SAW menenangkan hati

Aisyah dengan berkata,
إِنَّ هَذَا أَمْرٌ كَتَبَهُ اللَّهُ عَلَى بَنَاتِ آدَمَ فَاقْضِي مَا يَقْضِي الْحَاجُّ غَيْرَ أَنْ لَا تَطُوفِي بِالْبَيْتِ

Maksudnya: “Sesungguhnya ini adalah perkara yang telah Allah tetapkan bagi kaum wanita dari anak cucu Adam. Lakukanlah apa yang dilakukan oleh orang-orang yang haji, kecuali tawaf di Kaabah.” [HR Bukhari]

Wanita yang berada dalam keadaan haid semasa Ramadan tidak perlu bersedih, kerana ini adalah ketetapan daripada Allah SWT. Tidak boleh berpuasa bukanlah bermaksud semua ibadah semasa Ramadan tidak dapat dilakukan. Sebenarnya, masih banyak amalan yang boleh diamalkan oleh para wanita yang didatangi haid dalam bulan Ramadan.

AMALAN WANITA HAID SEMASA RAMADAN:

1. MEMPERBANYAKKAN DOA DAN ZIKIR

Firman Allah SWT:
يَٰٓأَيُّهَا ٱلَّذِينَ ءَامَنُوا۟ ٱذْكُرُوا۟ ٱللَّهَ ذِكْرًا كَثِيرًا وَسَبِّحُوهُ بُكْرَةً وَأَصِيلًا

Maksudnya: “Wahai orang yang beriman, berzikirlah (dengan menyebut nama) Allah, zikir yang sebanyak-banyaknya. Dan bertasbihlah kepada-Nya di waktu pagi dan petang.”
[Surah al-Ahzab: 41-42]

Selain itu, Allah juga berfirman:

فَٱذۡكُرُونِيٓ أَذۡكُرۡكُمۡ وَٱشۡكُرُواْ لِي وَلَا تَكۡفُرُونِ

Maksudnya: Ingatlah Aku, nescaya Aku akan mengingatimu, dan bersyukurlah kamu kepada-Ku dan janganlah kamu kufur. [Surah al-Baqarah: 152]

2. MENDENGAR ALUNAN AL-QURAN

Ketika sedang didatangi haid, para wanita masih boleh mendengarkan alunan ayat-ayat suci al-Quran. Disebutkan di dalam hadis yang diriwayatkan oleh Saidatina Aisyah r.a.:
أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يَتَّكِئُ فِي حَجْرِي وَأَنَا حَائِضٌ، ثُمَّ يَقْرَأُ القُرْآنَ

Maksudnya: “Nabi Muhammad SAW meletakkan kepalanya di pangkuanku saat aku sedang haid, dan ia membaca al-Quran.” [HR Bukhari]

3. MEMPERBANYAKKAN SELAWAT

Daripada Abdullah bin ‘Amr r.a., bahawa Nabi SAW bersabda:
فَإِنَّهُ مَنْ صَلَّى عَلَيَّ صَلَاةً صَلَّى الله عَلَيْهِ بِهَا عَشْرًا

Maksudnya: “Sesungguhnya barangsiapa yang berselawat ke atasku dengan satu selawat, maka Allah SWT akan berselawat ke atasnya dengan sepuluh selawat.” [HR Muslim]

4. MEMPELAJARI ILMU AGAMA

Nabi Muhammad SAW bersabda:
وَمَنْ سَلَكَ طَرِيقًا يَلْتَمِسُ فِيهِ عِلْمًا سَهَّلَ اللَّهُ لَهُ بِهِ طَرِيقًا إِلَى الْجَنَّةِ

Maksudnya: “Siapa yang menempuh jalan untuk mencari ilmu, maka Allah akan mudahkan baginya jalan menuju syurga.” [HR Muslim]

5. MELAZIMI SEDEKAH
Wanita yang haid masih boleh melakukan sedekah di bulan Ramadan.

Diriwayatkan daripada Abdullah bin Umar r.a.:
يَا مَعْشَرَ النِّسَاءِ تَصَدَّقْنَ وَأَكْثِرْنَ الْاِسْتِغْفَارَ ، فَإِنِّـيْ رَأَيْتُكُنَّ أَكْثَرَ أَهْلِ النَّارِ

Maksudnya: “Wahai kaum wanita! Bersedekahlah kamu dan perbanyakkanlah istighfar. Kerana, aku melihat kaum wanitalah yang paling banyak menjadi penghuni neraka.” [HR Muslim]

Diriwayatkan daripada Ibnu Abbas r.a.:
كَانَ النَّبِيُّ صَلَّى اللَّهُ عَلَيْهِ وَسَلَّمَ أَجْوَدَ النَّاسِ بِالْخَيْرِ وَكَانَ أَجْوَدُ مَا يَكُونُ فِي رَمَضَانَ حِينَ يَلْقَاهُ جِبْرِيلُ وَكَانَ جِبْرِيلُ عَلَيْهِ السَّلَام يَلْقَاهُ كُلَّ لَيْلَةٍ فِي رَمَضَانَ حَتَّى يَنْسَلِخَ يَعْرِضُ عَلَيْهِ النَّبِيُّ صَلَّى اللَّهُ عَلَيْهِ وَسَلَّمَ الْقُرْآنَ فَإِذَا لَقِيَهُ جِبْرِيلُ عَلَيْهِ السَّلَام كَانَ أَجْوَدَ بِالْخَيْرِ مِنْ الرِّيحِ الْمُرْسَلَةِ

Maksudnya: “Nabi SAW merupakan orang yang paling pemurah dengan kebaikan dan sifat pemurahnya semakin memuncak dalam bulan Ramadan, ketika Jibril menemui Baginda. Jibril a.s. menemui Baginda setiap malam di bulan Ramadan sehinggalah selesai Nabi Muhammad SAW memperdengarkan al-Quran kepadanya. Ketika Jibril a.s. datang, Baginda memberikan kebaikan melebihi angin mursalah (yang bertiup atau yang dikirimkan).” [HR Bukhari]

6. MEMBERI MAKAN KEPADA ORANG YANG BERPUASA

Amalan mudah bagi seorang wanita adalah menyediakan juadah berbuka buat orang yang berpuasa.

Ini berdasarkan sebuah hadis yang diriwayatkan oleh Zaid bin Khalid al-Juhani r.a.:
مَنْ فَطَّرَ صَائِمًا كَانَ لَهُ مِثْلُ أَجْرِهِ غَيْرَ أَنَّهُ لاَ يَنْقُصُ مِنْ أَجْرِ الصَّائِمِ شَيْئًا

Maksudnya: “Sesiapa yang memberi makan kepada orang yang berpuasa dia akan mendapat pahala yang sama dengan orang yang berpuasa dalam keadaan pahala orang tersebut tidak berkurangan sedikit pun.” [HR Tirmizi, hadis sahih]

KESIMPULAN
Sesungguhnya, wanita yang didatangi haid semasa Ramadan tidak terkecuali dalam merebut pahala. Usahakan melazimi amalan-amalan yang disebutkan di atas supaya kita tidak terlepas daripada merasai kemanisan beribadah di bulan Ramadan yang mulia.

HIJABISTA: Selain berpuasa dan solat, banyak lagi amalan yang boleh dilakukan ketika dalam keadaan haid. Dalam bulan Ramadan misalnya, menyediakan hidangan untuk bersahur dan berbuka puasa juga salah satu cara untuk mendapat pahala. Jadi, usahlah bersedih wahai wanita…


Dark Chocolate Boleh Bantu Hilangkan Lemak Pada Leher & Dagu Secara Alami. Mudah & Ringkas!

Lemak pada leher dan dagu memang memalukan! Pasti anda rasa tak yakin bila ambil gambar je nampak double chin. Biasalah orang perempuan, nak nampak kurus je bila dalam gambar walau hakikatnya takdelah kurus mana.

Sebenarnya, anda boleh hilangkan lemak-lemak tersebut tanpa perlu melakukan sebarang pembedahan plastik atau aktiviti sedut lemak. Dengan penggunaan bahan alami je, anda mampu mendapatkan dagu serta leher idaman anda.

1. Mengurut Dagu & Leher
Sebagai permulaan, lakukan urutan pada bahagian bawah dagu dan leher anda. Anda hanya perlu mengurut mengikut arah jam dan kemudian urut mengikut arah berlawanan pula. Setelah selesai mengurut, sambungkan dengan membuka mulut lebar-lebar dan tutup selama beberapa kali. Lemak yang ada pada leher dan dagu pasti berkurang.

2. Minum Air Putih

Minum air putih memang nampak mudah tetapi itulah yang terbaik untuk menyingkirkan lemak pada tubuh. Inilah cara menghilangkan lemak pada leher dan bawah dagu yang paling sederhana dan mudah.

3. Mengunyah Gula Getah
Tanpa anda sedari, mengunyah gula getah mampu membuatkan otot wajah serta leher anda menjadi tegang. Bahkan, leher yang dipenuhi dengan lemak pulak akan semakin berkurang. Sebaiknya, kunyah gula getah yang bebas gula untuk mengelakkan kadar gula dalam tubuh meningkat.

4. Banyakkan Ketawa & Bercakap

Cara menghilangkan lemak paling mudah adalah dengan banyak ketawa dan bercakap. Aktiviti ini dikatakan mampu menegangkan otot leher dan wajah secara automatik. Ketika kulit menegang, secara automatik anda berjaya mengusir lemak yang ada pada leher.

5. Menggunakan Putih Telur

Masker putih telur merupakan satu idea yang bagus dan tepat untuk mengusir lemak pada leher dan dagu. Lakukan masker sendiri di rumah dengan mencampurkan satu sudu makan minyak peppermint, jus lemon dan putih telur. Bahan-bahan ini boleh dicampur dan dioles pada leher dan dagu. Masker ini mampu membantu anda menghiangkan lemak pada leher serta dagu jika anda melakukan rawatan dengan lebih kerap.

6. Manfaat Dark Chocolate

Coklat terutamanya dark chocolate boleh dijadikan masker wajah dan leher. Ia juga boleh digunakan untuk mengurut bahagian leher dan dagu anda. Coklat sangat berkesan dan mampu meningkatkan proses peredaran darah sehingga lemak pun boleh hilang dengan lebih cepat. Kulit leher juga akan tidak akan mudah kendur.

7. Minum Teh Hijau

Bila anda minum teh hijau secara teratur, metabolisme pada tubuh akan meningkat. Secara tidak langsung, pembakaran lemak dalam tubuh akan berlaku dengan lebih sempurna, tidak terkecuali pada bahagian leher. Teh hijau mengandungi antioksidan yang sangat baik untuk membuang racun pada tubuh.


“Dulu Rasa Tak Layak Berhijab, Sembahyang Pun Qada-Qada” – Sarah Kini Selesa Tutup Aurat & Mahu Kekal Istiqomah

Bukan senang bagi seseorang yang baru berhijab itu untuk menyesuaikan diri dengan fasa baru penampilan sebagai seorang wanita Muslimah. Ia mungkin mengambil masa dan ketika itu pelbagai perasaan yang bermain dalam fikiran. Begitu juga yang dialami oleh penyanyi Siti Sarah Raissuddin di awal kemunculannya berhijab. Mengambil masa hampir beberapa minggu sebelum berhadapan dengan situasi sebenar bahawa dirinya kini sudah berhijab.

“Sebenarnya Sarah masih orang yang sama lepas balik umrah tempohari. Cuma ketika itu Sarah rasa tak nak tunjuk rambut dan lebih selesa berhijab.

“Dalam masa sama pula ketika itu masih tercari-cari stail bersesuaian memandangkan kita juga adalah seorang penghibur.

“Sarah tak nak penampilan yang ‘sememeh’ bila kita berhijab. Kalau boleh mahukan gaya yang bersesuaian dengan imej Sarah.

“Pernah satu masa Sarah memang rasa janggal untuk berhadapan dengan orang ramai masal awal-awal berhijab,” jelas Sarah yang mengakui niat untuk berhijab sudah lama ada dalam dirinya.

“Hampir beberapa minggu jugalah Sarah bermain dengan perasaan yang macam-macam. Bukan kerana hijab yang dipakai, tetapi ketika itu seperti tiada kekuatan untuk berhadapan dengan orang ramai.

“Sampai pembantu Sara datang rumah tanya Sarah masih menyanyi atau tidak. Sarah akhirnya terpaksa push diri untuk keluar.

Dan Sara akhirnya berjaya mengatasi segala perasaan yang tidak menentu itu, lebih-lebih apabila selesai menjayakan ‘showcase’ lalu,” tambahnya yang tetap mahu jadi seperti dirinya sendiri.

Menurut Sarah tiada keperluan untuknya delete gambar-gambar tidak berhijab di Instagram kerana itu adalah kisah sejarah hidupnya yang lama.

“Biarkan saja gambar-gambar itu kerana kalau delete sekalipun orang masih boleh google diri kita yang dulu. Lagipun itu history Sarah. Dulu Sara rasa diri ini tak layak berrhijab. Sembahyang pun qada-qada. Takut nanti dilabel macam-macam.

“Tapi sekarang Sara selesa dengan penampilan Sara. Masih lagi mencari kesesuaian dan stail bersesuaian dengan penampilan sekarang.

“Jujurnya Sara tidak ada penata gaya pun dan hanya belajar lilit dan reka sendiri. Cuma kalau untuk pergi ke event ada mintak tolong stylist gayakan hijab,” tambah Sara yang suka melihat stail pelakon Rozita Che Wan dan juga Neelofa.

“Sebenarnya Sarah ni seorang yang simple orangnya. Hanya selesa t-shirt dengan jeans sahaja. Jadi bila penampilan sudah berhijab, nak cari gaya yang kena dengan diri kita ini agak sukar sedikit.

“Oleh kerana saiz badan kecil Sarah memang tak sesuai dengan gaya hijab lilit yang keterlaluan. Sara sukakan gaya simple dan tak peningkan kepala. Kalau cuba tudung lilit-lilit tu ibarat ‘Sara hilang entah di mana”

“Kalau tak kemana-mana Sarah gemar sarung tudung macam khimar sahaja. Tapi tidaklah Sarah nak tunjukkan semua dalam instagram,” ceritanya lagi yang pernah memgambil masa bersiap lebih lama dari proses ‘blow’ rambut.

“Sarah masih ingat waktu mula-mula berhijab dan kebetulah nak hadir majlis buka puasa. Bayangkan Sarah try and error tudung yang digayakan lebih lama dari proses blow rambut.

“Sampaikan Sarah terpaksa buka puasa dalam kereta. Waktu itu Shuib macam nak marah tapi tak marah.

“Dia memang cukup supportive dengan Sarah yang baru berjinak-jinak nak berhijab,” tambah ibu kepada tiga cahaya mata ini yang tetap akan menyanyi kerana itu adalah jiwanya.

Sejak berhijab juga, ramai netizen memuji penampilan Sarah dan turut mendoakan dirinya kekal istiqomah.


Shakilla Khoriri ‘Berdekah’ Dengar Permintaan Ameena – “Awal Betul Eh Booking?”

Siapa tidak kenal dengan pelakon jelita, Shakilla Khoriri yang juga merupakan bekas isteri kepada penyampai radio Fizi Ali.

Ibu tunggal kepada seorang cahaya mata perempuan, Ameena Sofia itu baru-baru ini memuat naik gelagat puteri tunggalnya yang secara spontan menyatakan hasrat untuk memiliki kesemua baju miliknya untuk dipakai ketika besar nanti.

Bagaimanapun, gelagat Ameena itu telah mengundang tawa si Ibu sekaligus membuatkan rata-rata netizen yang menyaksikan momen lucu berkenaan turut terhibur dengan keletah Ameena yang disifatkan sebagai comel dan bijak!

Gelagat Ameena itu dimuatnaik oleh Shakilla sendiri menerusi laman Tik Tok miliknya, memaparkan perbualan dirinya bersama Ameena.

“Ummi, nanti Ameena dah besar pakai baju ni tak boleh. Ini untuk budak-budak. Ameena nak pinjam baju Ummi boleh?” Ujar Ameena.

Terkejut mendengar permintaan spontan Ameena yang baru berusia tiga tahun itu, Shakilla terus berhambur gelak dan akui terhibur dengan keletah puterinya itu.

“Dia baru 3 tahun tapi dia punya nak pinjam baju Umi tu awal betul eh booking,” tulis Shakilla pada ruangan kapsyen di hantaran berkenaan.

Meninjau ke ruangan komen hantaran itu, Hijabista mendapati rata-rata netizen meninggalkan respons terhibur sebaik sahaja melihat gelagat anak kecil itu, berikut adalah antara komen yang ditinggalkan wargamaya.

“eeee cuteeee nyaaa ameenaa😍😍❤.”

“sopannya dia mintak kebenaran Umi dlu…so sweet la ameena🥰.”

“Comelnya ameena, nampak bijqk dia walaupun kecik lagi tapi otak dia dh fikir jauh kedepan 😂.”

Apapun, Hijabista mendoakan agar Ameena Sofia membesar menjadi anak solehah yang bijak dan sentiasa memberi kegembiraan serta menghiburkan hati kedua ibu bapanya kelak.

Artikel berkaitan:


Khasiat Cuka Pada Produk Terbaharu Di Pasaran Ini, Mampu Melindungi Kulit Anda

Cuka adalah bahan yang terdapat di hampir setiap dapur. Tetapi adakah anda tahu bahawa ia adalah salah satu ubat mujarab yang paling kuat untuk kulit anda? Dari menjadikan kulit anda bersinar hingga menghilangkan bau badan, ia mempunyai banyak kegunaan.

Dalam artikel ini, mari kita lihat bagaimana ramuan dapur terkenal ini dapat dimasukkan ke dalam rejimen kecantikan anda dengan mudah. Ada yang lebih menariknya produk terbaharu di pasaran mempunyai manfaat sama seperti bahan dapur ini.

Cuka (cuka sari putih dan sari apel) membantu dalam mengembalikan keseimbangan pH kulit anda. Justeru membantu merawat kulit gatal, kering dan jerawat. Berbanding dengan sabun dan pencuci muka yang tersedia secara komersial yang penuh dengan bahan kimia dan bahan pengawet, cuka adalah cara semula jadi dan lebih selamat untuk meremajakan kulit anda dan menjadikannya bersinar.

Cuka mempunyai ciri-ciri antibakteria dan antijamur yang membantu menghilangkan bakteria dari kulit anda, sehingga jerawat dan noda dapat dijauhkan.

Cuka sari apel mengandungi asid hidroksi yang melenyapkan sel-sel kulit mati, sehingga meringankan bintik-bintik yang berkaitan dengan usia.

Cuka mengekalkan keseimbangan pH kulit anda dan mencegahnya menjadi berminyak atau kering secara berlebihan. Ia juga membantu menjaga kebersihan pori-pori kulit.

Menggunakan cuka yang dicairkan secara berkala membantu melambatkan penampilan kedutan dan garis-garis halus pada kulit anda.

Penggunaan cuka secara teratur mengeluarkan semua toksin dari kulit anda, menjadikannya berseri dan awet muda.

Cuka mempunyai sifat antiseptik dan membantu menghilangkan rasa sakit. Cukup masukkan sedikit cuka pada selaran matahari anda dan perhatikan ia sembuh.

Gallineee adalah pelopor penjagaan kulit mikrobioma yang menjaga ekosistem pelindung kulit. Menggunakan prebiotik, probiotik dan kompleks asid laktik yang dipatenkan inovatif berdasarkan penyelidikan terbaru dalam mikrobiologi.

Dilancarkan pada tahun 2016, jenama penjagaan kulit Perancis yang berkesinambungan dan 100% tanpa kekejaman dibina berdasarkan etika menjaga keanekaragaman hayati dan menjaga ekosistem kompleks kulit anda sihat, berdaya tahan dan bahagia. Pelopor inovatif skincare microbiome bergabung dengan barisan jenama penjagaan kulit terkemuka dengan menjadi yang pertama melancarkan produk yang menjaga ekosistem pelindung kulit. Anda terdiri daripada sel manusia dan berbilion bakteria yang hidup bersama dalam harmoni yang sempurna. Sekiranya anda menjaganya, ia akan menjaga anda.

Walaupun biotik terkenal dengan kesan positifnya terhadap kesihatan pencernaan, penggunaannya dalam penjagaan kulit, hingga kini, menjadi rahsia sains yang belum dimanfaatkan. Kulit sebagai ekosistem hidup dan bernafas yang penuh dengan keajaiban dan sangat masuk akal untuk bekerja dengan kulit kita daripada menentangnya.

Inilah masa depan kecantikan. Menggunakan produk yang mengandungi probiotik, prebiotik dan postbiotik (Asid Laktik) memastikan bahawa bakteria bermanfaat tetap utuh dan kulit tetap terlindung dari radikal bebas dan tekanan oksidatif. Di samping itu, tahap pH menjadi konsisten dan mikrobiome menerima sistem sokongan yang diperlukan untuk berfungsi pada tahap optimum.

Toner Cuka Wajah menjadikan jalan yang sempurna antara pembersihan dan merawat kulit. Apabila sebum dan sel kulit mati menyekat liang, ia menghalang bakteria yang boleh menyebabkan bintik-bintik, jerawat, kulit kering dan kusam. Ini juga bermaksud bahawa bahan-bahan lain yang digunakan secara topikal mengalami kesukaran memasuki stratum corneum kulit lapisan paling luar, mempengaruhi segala-galanya dari bagaimana kulit yang berseri muncul hingga faktor terlindungnya dari radikal bebas. Toner ini juga meninggalkan mikrobioma merasa segar dan seimbang.

Cuka Hibiscus – Dikenali dengan sifatnya yang astringen, pengelupasan dan menenangkan.

Rumpai laut Prebiotik – Bahan baru yang menggunakan ekstrak dari alga hijau dan coklat, air laut dan polisakarida laut. Bersama-sama ia bertindak melawan tanda-tanda tekanan pada kulit.

Face Mask & Scrub memberikan kulit dengan peningkatan cahaya sekejap dengan mengelupas kulit secara halus dan merangsang peredaran mikro. Kompleks biotik yang inovatif mengandungi asid laktik untuk membantu menghaluskan kulit dan prebiotik untuk menyuburkan sistem eko pelindung kulit mikrobioma. Kompleks biotik ini digabungkan dengan formula berprestasi tinggi yang mengandungi khasiat tanah liat putih kaolin, menghidupkan semula mineral laut dan vitamin E antioksidan.

Vitamin E – Dikenali dengan sifat astringen, pengelupasan dan menenangkan.

Kaolin – Bahan baru yang menggunakan ekstrak dari alga hijau dan coklat, air laut dan polysaccha laut. Bersama-sama ia bertindak melawan tanda-tanda tekanan pada kulit.


TUTORIAL RINGKAS: Asas SOLEKAN Untuk Amatur Supaya Tak Tampil HODOH

Solekan merupakan satu ‘seni’ aplikasi kepada wajah. Bukanlah semua hijabi memiliki bakat semula jadi dalam teknik solekan. Kebanyakkan dari kita (malah Hijabista juga begitu!) perlu belajar sedikit sebanyak selok belok dalam langkah memulakan solekan. Tertib yang betul dalam aplikasi bahan solekan sangat penting. Ini kerana ia akan memberikan ‘finishing’ yang kita dambakan. Ayuh, sebelum bergaya bak supermodel kena tahu asas solekan supaya tidak terampil hodoh.

Ikuti tutorial ringkas di bawah bagi mempelajari bagaimana mahu mulakan solekan:

Sumber: youtube.com (TheMakeupChair)

Nampak mudah bukan? Hakikatnya ia memerlukan latihan dan tahap kesabaran yang tinggi. Selamat mencuba!


Wanita Ini Dedah Rahsia Kurus & Jadual Diet Lenyapkan 10KG – 15KG Dalam Masa 2 Bulan Tanpa Berlapar

Sebelum itu dia sering ditanya bagaimana boleh kekal kurus dan semakin cantik. Menurutnya dia hanya mengamalkan tiga petua ini untuk mendapatkan badan langsing.

Sahabat : Macam mana kau boleh kekal kurus dan semakin cantik. ( Ayat ni poyo sangat, seram cik oya nak tulis) taknak baca sampai habis pun tak apa.haha

Ini RAHSIANYA!

1. Kurang minum ais
Cik oya percaya pengambilan ais yang berlebihan dalam badan boleh memudaratkan. Kulit akan layu. Segala lemak akan tepu dalam badan.

Lemak lemak yang tepu akan menghalang collagen semula jadi terbentuk. Hasilnya, wanita akan cepat kelihatan tua berbanding lelaki.

2. Kurangkan pengambilan gula
Apabila kandungan gula dalam darah tinggi. Kulit akan kelihatan gelap. Sama seperti pesakit kencing manis. Kulit mereka nampak rapuh dan kering.

Lembapan kulit semulajadi akan bertukar kepada minyak. Ini menjadikan kulit kita berminyak dan memisahkan foundation dengan kulit.

3. 3liter air kosong
Sekurang-kurangnya 3liter sehari. Ini bergantung kepada tubuh seseorang. Formula tubuh yang sihat memang memerlukan pengambilan air kosong

Selain itu Cik Oya juga melakukan enam amalan ini sebagai pelengkap kepada perjalanan kurusnya. Menurutnya dia dulu juga memiliki tubuh yang berisi.

JADUAL DIET BUANG LEMAK 10KG-15KG DALAM MASA 2BULAN

Ini adalah jadual diet pasti kurus untuk 2bulan dan hilang berat badan 10kg hingga 15kg. Cik oya sertakan sekali senaman ringan untuk perut.

30 minit pagi dan 30 minit malam.

Pertama,
Penggunaan bengkung di perlukan dalam diet aktiviti cik oya. Fungsi bengkung ini akan mengecilkan usus dari luar. Hasilnya, kau orang akan kurang rasa lapar.

Kedua,
3liter air kosong. Sukatannya mudah. Pastikan urine ( air kencing ) jernih seperti tiada campuran warna.

Ketiga,
Detox setiap hari. Dari pagi sehingga malam. Sehari jika boleh 3 kali pembuangan sisa makanan.

Keempat,
Amalan bertungku mempercepatkan proses pembakaran lemak kau orang. Malah, dalam masa 2minggu sahaja boleh mencecah 5kg penurunan.

Kelima,
Krim panas. Fungsi krim panas ini untuk membakar lemak di bawah lapisan kulit. Jika di sekalikan sewaktu mengamalkan tungku. Hasilnya sangat magic.

Keenam,
30minit senaman pagi. 30minit senaman petang atau malam. Hanya di dalam rumah. Ini bukan penghalang.

Kita focus, kita dapat!

Dia sertakan sekali jadual diet yang dicadangkan serta tip senaman ringan untuk perut.

Jadual pemakanan ini boleh digunakan untuk tempoh seminggu dan tulisan merah dalam petak itu adalah untuk

Jadual ini boleh di pusing-pusingkan mengikut keselesaan. Masa pengambilan juga boleh di sesuaikan dengan Masa kau orang.

Tulisan bewarna merah adalah kudapan. Kudapan perlu di ambil setiap 3jam. Kuantiti kudapan boleh di ambil sebanyak mana yang kau orang perlukan.

Ini pula video senaman yang dilakukan berfungsi untuk menegangkan otot perut dan akan menyebabkan anda kurang berasa lapar. Dia selalu lakukannya sebaik balik dari kerja. Tidak ambil masa lama yang penting melakukannya.


Cerahkan Tumit Kaki Yang Hitam Merekah, Gadis Ini Selesaikan Dengan 2 Bahan Sahaja!

Tumit kaki yang merekah bukan sahaja menjejaskan penampilan kaki anda, tetapi membuatkan kaki kering, kasar serta menggelupas.

Jenis lantai yang dipijak sering dipersalahkan apabila seseorang itu mengalami masalah tumit merekah. Malah, ada juga yang menganggap masalah tumit kaki merekah hanya berlaku kepada individu yang sudah berusia. Rekahan di sekeliling tumit dan sekitar tapak kaki memang tampak hodoh dan mencacatkan penampilan wanita. Apabila berada dalam keadaan ini, keinginan untuk menyarung kasut jenis terbuka terpaksa dilupakan.

Jadi bagaimana untuk mengatasi masalah tumit kaki merekah. Jika masalah ini tidak diatasi, ia akan menyebabkan berlakunya masalah lain seperti kulit kaki menjadi kasar dan menyukarkan pergerakan.

Perkongsian wanita ini Siti Nurshafika Amran di laman sosial memberitahu cara untuk mengatasi masalah kulit merekah ini. Turut memuatkan sekali video cara membuat dan mendapat tontonan sehingga 2 juta di facebook.

Cara diajar cukup simple hanya menggunakan bahan alami esperti limau nipis dan juga garam. Kedua-dua bahan ini digunakan dengan cara menggosok bahagian tumit kaki yang merekah secara perlahan-lahan.Dan anda akan lihat hasilnya tiada lagi kesan rekahan berkenaan dan tumit menjadi licin seperti sebelumnya.

Jangan duk pandang rendah tang tumit merekah. tumit pun ada hak nak melawa, bergojes, ada skin haluih mulus bak muka ploles jugak

Yer korang, nampak tua bukan je pada paras rupa! orang tengok kaki pun boleh kata kita tua. bukan sorang je tapi ramai hat tegur kaki datin dah macam orang tua padahal umor baru 26. malu sungguh!

datin berlapang dada nak share tips basmi masalah tumit merekah hanya guna barang kat dapur je. mudah dan senang. anak2 tido mommy2 boleh la belai2 tumit

BAHAN:

berus gigi murah guna bulu yang kasar
lepas limau dah lunyai gunakan berus pulak

Tumit kaki sebelum

Tumit kaki selepas berus

Sekiranya mengalami masalah tumit merekah, langkah pencegahan yang berkesan adalah memakai atau menyapu losen pelembap pada permukaan kulit yang kering. Mungkin kerana kedudukannya yang selalu terlindung, maka kulit kaki jarang diberi perhatian. Namun, hakikatnya ia juga perlu sentiasa dijaga kebersihannya dan diberikan rawatan kecantikan dengan menyapukan losen pelembap.

Selain itu, cuba elakkan memakai kasut yang terlalu ketat atau yang tidak selesa.Memakai kasut yang terbuka juga akan mendedahkan kaki kita kepada cuaca yang panas juga menyebabkan kaki mudah kering dan merekah. Gunakan sabun yang sesuai dan bersifat lembut untuk membersihkan kaki.

Menggunakan sabun yang mengeringkan kulit akan menyebabkan masalah ini semakin susah untuk dirawat. Paling penting adalah memastikan badan kita mendapat air secukupnya supaya ia boleh berfungsi dengan baik sekali gus menjaga kelembapan kulit termasuk di tapak kaki.

Sumber kredit: Siti Norshafika Amran


Usah Sebar Kelebihan Solat Tarawih Ikut Malam, Ia Hadis Palsu

Setiap kali bulan Ramadan sering kali ada yang masih keliru dan tertanya-tanya tentang hadis fadhilat tarawih mengikut malam itu sahih atau tidak. Syukur kerana semakin hari semakin ramai masyarakat kita mula bertanya tentang status hadis yang pada matanya nampak pelik.

Ia menunjukkan mereka sudah mula memastikan amalan mereka bersumberkan hadis yang sabit dari Nabi sallallah ‘alaih wa sallam. Jadi,  apakah sebenarnya status hadis kelebihan solat sunat tarawih setiap malam?

Dalam bulan Ramadan yang mulia ini, kita dituntut untuk melaksanakan solat sunat Tarawih yang tidak ada dalam bulan-bulan yang lain secara berjemaah atau bersendirian.

Hukum solat sunat tarawih adalah sunnah muakkad (sunat yang dituntut). Disebabkan itu, kita sering mendengar akan hadith-hadith berkaitan kelebihan solat sunat tarawih. Irsyad al-Hadith pada kali ini akan cuba menerangkan berkaitan status hadith ini.

Matan Hadis

Hadis berkaitan kelebihan solat tarawih setiap malam ini diriwayatkan oleh Ali bin Abi Thalib RA:

Maksudnya: “Bahawa Nabi SAW ditanya akan kelebihan solat tarawih dalam bulan Ramadan, lalu dikatakan baginda SAW bersabda:

Kelebihan Solat Tarawih Malam Pertama
Diampuni dosa orang-orang yang beriman sebagaimana keadaannya baru dilahirkan.

Kelebihan Solat Tarawih Malam Ke dua
Diampunkan dosa orang-orang yang beriman yang mengerjakan solat tarawih, serta dosa-dosa kedua ibubapanya.

Kelebihan Solat Tarawih Malam Ke tiga
Para malaikat di bawah Arash menyeru kepada manusia yang mengerjakan solat tarawih itu agar meneruskan solatnya pada malam-malam yang lain, semoga Allah akan mengampunkan dosa-dosa mereka.

Kelebihan Solat Tarawih Malam Ke empat
Orang-orang yang mengerjakan solat tarawih akan memperolehi pahala sebagaimana pahala yang diperolehi oleh orang-orang yang membaca kitab-kitab Taurat, Zabur, Injil dan al-Quran.

Kelebihan Solat Tarawih Malam Ke lima
Allah SWT akan mengurniakan pahala seumpama pahala orang-orang yang mengerjakan sembahyang di Masjid al-Haram, Masjid al-Madinah dan Masjid al-Aqsa.

Kelebihan Solat Tarawih Malam Ke enam
Allah SWT akan mengurniakan kepadanya pahala seumpama pahala malaikat-malaikat yang bertawaf di Bait al-Ma’mur serta setiap batu dan tanah berdoa untuk keampunan orang-orang yang mengerjakan tarawih pada malam itu.

Kelebihan Solat Tarawih Malam Ke tujuh
Seolah-olah dia dapat bertemu dengan Nabi Musa AS serta menolong Nabi itu menentang musuhnya Fir’aun dan Hamman.

Kelebihan Solat Tarawih Malam Ke lapan
Allah SWT mengurniakan pahala orang yang bersolat tarawih sebagaimana pahala yang dikurniakan kepada Nabi Ibrahim AS.

Kelebihan Solat Tarawih Malam Ke sembilan
Allah SWT akan mengurniakan pahala dan dinaikkan mutu ibadat hamba-Nya seperti Nabi Muhammad SAW.

Kelebihan Solat Tarawih Malam Ke sepuluh
Allah SWT mengurniakan kepadanya kebaikan dunia dan akhirat.

Kelebihan Solat Tarawih Malam Ke sebelas
Dia meninggal dunia dalam keadaan bersih dari dosa seperti baru dilahirkan.

Kelebihan Solat Tarawih Malam Ke dua belas
Dia akan dibangkitkan pada hari kiamat dengan muka yang bercahaya seperti bulan.

Kelebihan Solat Tarawih Malam Ketiga belas
Dia akan datang pada hari kiamat dalam keadaan aman dari sebarang kejahatan dan keburukan.

Kelebihan Solat Tarawih Malam Ke empat belas
Malaikat-malaikat akan datang menyaksikan mereka bersolat tarawih serta Allah SWT tidak akan menghisab mereka.

Kelebihan Solat Tarawih Malam Ke lima belas
Semua malaikat yang memikul Arash dan Kursi akan berselawat serta mendoakannya supaya Allah mengampunkannya.

Kelebihan Solat Tarawih Malam Ke enam belas
Allah SWT menuliskan baginya dalam kalangan mereka yang terlepas dari api neraka dan dimasukkan ke dalam syurga.

Kelebihan Solat Tarawih Malam Ke tujuh belas
Allah SWT menuliskan baginya pahala pada malam ini seperti pahala Nabi-Nabi.

Kelebihan Solat Tarawih Malam Ke lapan belas
Malaikat akan menyeru: Wahai hamba Allah! sesungguhnya Allah telah redha denganmu dan dengan kedua ibu bapamu (yang masih hidup atau yang sudah mati).

Kelebihan Solat Tarawih Malam Ke sembilan belas
Allah SWT akan meninggikan darjatnya.

Kelebihan Solat Tarawih Malam Kedua puluh
Allah SWT mengurniakan kepadanya pahala sekelian orang yang mati syahid dan orang-orang soleh.

Kelebihan Solat Tarawih Malam Ke dua puluh satu
Allah SWT akan membina untuknya sebuah mahligai di dalam syurga yang diperbuat daripada cahaya.

Kelebihan Solat Tarawih Malam Ke dua puluh dua
Dia akan datang pada hari kiamat dalam keadaan aman dari sebarang dukacita dan kesedihan pada hari tersebut.

Kelebihan Solat Tarawih Malam Ke dua puluh tiga
Allah SWT akan membina untuknya sebuah bandar di dalam syurga.

Kelebihan Solat Tarawih Malam Ke dua puluh empat
Allah SWT akan memberinya dua puluh empat permintaan yang mustajab.

Kelebihan Solat Tarawih Malam Ke dua puluh lima
Allah SWT akan mengangkat seksa kubur daripadanya.

Kelebihan Solat Tarawih Malam Ke dua puluh enam
Allah SWT akan mengurniakan pahala empat puluh tahun ibadat bagi orang-orang yang mengerjakan solat tarawih pada malam tersebut.

Kelebihan Solat Tarawih Malam Ke dua puluh tujuh
Allah SWT akan mengurniakan kepadanya kemudahan untuk melintasi titian sirat sepantas kilat.

Kelebihan Solat Tarawih Malam Ke dua puluh lapan
Allah SWT akan menaikkan kedudukannya seribu darjat di syurga.

Kelebihan Solat Tarawih Malam Ke dua puluh Sembilan
Allah SWT akan mengurniakan kepadanya pahala seribu haji yang mabrur.

Kelebihan Solat Tarawih Malam Ketiga puluh
Allah SWT akan memberi penghormatan kepada orang yang bertarawih pada malam terakhir dengan firman-Nya (yang bermaksud): Wahai hambaku!, makanlah segala jenis buah-buahan yang Engkau ingini untuk dimakan di dalam syurga dan mandilah kamu di dalam air yang bernama salsabil serta minumlah air dari telaga yang dikurniakan kepada Nabi Muhammad SAW yang bernama al-Kauthar.

Aku Tuhanmu dan engkau adalah hambaku”.

Sumber Hadis

Hadis ini terdapat di dalam kitab Durrah al-Nasihin pada halaman ke 19.

HUKUM HADIS

Hadis ini adalah palsu lagi dusta di atas nama Nabi SAW dan juga sahabat baginda SAW iaitu Ali bin Thalib. Di samping itu, haram bagi kita menyebarkannya kepada orang lain. Ini kerana, telah jelas tanda-tanda atau ciri-ciri kepalsuan hadith tersebut seperti yang telah digariskan oleh para ulama’. Antara ciri-ciri hadith paslu adalah sebagaimana yang disebut oleh Imam Ibn Qayyim di dalam karyanya:

“Hadis palsu itu antara cirinya ialah padanya terdapat unsur berlebih-lebihan dalam menetapkan pahala dan dosa. Perkara yang kecil diletakkan hukuman yang terlalu besar ataupun ganjaran yang terlalu besar yang tidak munasabah”. [Lihat: al-Manar al-Munif, 51]

Berdasarkan pernyataan Ibn Qayyim ini, kita dapat melihat di dalam hadis ini bahawa ganjaran yang ditetapkan bagi sesiapa yang melaksanakan solat tarawih padanya ciri tersebut iaitu berlebihan dalam penetapan ganjaran bagi amalan tersebut. Selain itu juga, hadis ini dikatakan bercampur dengan hadis-hadis yang lain.

Kesimpulannya, hendaklah kita mengenalpasti akan kesahihan sesebuah hadis sebelum ia disebarkan kepada orang lain. Ini kerana, ancaman Nabi SAW terhadap orang yang berdusta di atas nama baginda SAW adalah amat berat iaitu neraka.

Untuk menceritakan akan kelebihan kita berqiyam di malam Ramadan, di sana terdapat sebuah hadis yang sahih sebagaimana diriwayatkan oleh Imam al-Bukhari RA di dalam kitabnya:

Daripada Abu Hurairah RA, bahawa Nabi SAW bersabda:

مَنْ قَامَ رَمَضَانَ ، إيمَانًا وَاحْتِسَابًا ، غُفِرَ لَهُ مَا تَقَدَّمَ مِنْ ذَنْبِهِ

Maksudnya: “Barangsiapa yang mendirikan Ramadan kerana keimanan dan mengharapkan redha daripada Allah SWT, akan diampuni dosanya yang telah lalu”. [Riwayat al-Bukhari, no. Hadith 36]

Akhirnya, semoga Allah SWT memberi kita kekuatan dan petunjuk dalam melakukan amal dan ibadah kepadaNya serta memelihara kita daripada melakukan pendustaan di atas nama Rasulullah SAW.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APP STORE.


Darah Haid Terkeluar Semasa Waktu Solat, Perlu Ke Hijabi Ganti Solat?

Pernah atau tidak sewaktu anda solat tiba-tiba terasa macam darah haid keluar? Ramai pasti tidak tahu tentang hukum sama ada anda perlu ganti solat atau tidak. Sebagai perempuan anda mesti merasakan sesuatu apabila darah haid terkeluar. Jadi, adakah anda perlu qada solat?

Di dalam islam, solat merupakan perkara wajib di dalam Islam. Solat juga merupakan sebahagian dari rukun Islam. Akan tetapi, wanita di beri kelonggaran apabila haid atau menstruasi anda dilarang untuk solat. Akan tetapi, apabila haid terkeluar sewaktu solat, perlukah wanita tersebut qada solat?

Qada solat merupakan hukum syarak di mana setiap kali solat fardhu yang anda tertinggal wajib untuk digantikan. Tidak kira, jika anda tidak solat atas sebab terlupa, tertidur mahupun saat anda datang haid. Buat para wanita, haid itu tidak menentu waktunya, ada yang pagi, petang, siang dan malam. Jadi saat anda haid, solat apa yang perlu anda qada.

Kewajipan solat bagi muslim termaktub dalam surat an-Nisa ayat 103:

اِنَّ الصَّلٰوةَ كَانَتْ عَلَى الْمُؤْمِنِيْنَ كِتٰبًا مَّوْقُوْتًا

Artinya: Sungguh, solat itu adalah kewajipan yang ditentukan waktunya atas orang-orang yang beriman.

Sedangkan perintah untuk meninggalkan solat saat mengeluarkan darah haid adalah hadis riwayat Aisyah, salah satu isteri Rasulullah:

حدثنا أحمد بن يونس عن زهير قال حدثنا هشام عن عروة عن عائشة قالت  : قال النبي صلى الله عليه و سلم ( إذا أقبلت الحيضة فدعي الصلاة وإذا أدبرت فاغسلي عنك الدم وصلي )

Bermaksud: Menceritakan kepada kami Ahmad bin Yunus dari Zuhair, ia berkata, menceritakan kepada kami Hisyam bin Urwah dari Aisyah berkata, Rasulullah Saw bersabda: Jika kamu mendapati haid maka tinggalkanlah solat. Dan apabila telah selesai (berhenti mengalirnya haid) maka bersihkanlah darah itu (mandi) dan solatlah. (HR. Bukhari)

Menurut bincangsyariah, jika seseorang wanita keluar darah haid ketika dia sedang bersolat dan darah haid terkeluar maka setelah dia habis kitaran haid tersebut, wanita itu perlu qada solat yang tertinggal. Dengan syarat, seseorang itu sempat melakukan solat pada waktu itu dan sebelum terkeluarnya darah.

Contoh lain pula, sekiranya wanita tersebut haid pada sekitar 3:00 petang dan waktu Zohor jatuh pada jam 1:15 petang maka diwajibkan untuk wanita tersebut qada solat. Ini kerana, dia mempunyai masa untuk melakukan solat tersebut sewaktu masa lapang setelah azan Zohor berkumandang.

Ianya dilakukan selepas sahaja wanita tersebut suci daripada haid atau nifasnya. Apabila wanita tersebut haid pada waktu bersamaan waktu azan Zohor, maka tidak wajib untuknya qada solat kerana dalam masa yang sempit. Jadi, janganlah

Akhir kata, jika seseorang wanita itu sedang melakukan solat lalu darah haid keluar di pertengahan solatnya, maka solat wanita itu akan menjadi tidak sah dan wajib untuk dia menggantikannya saat darah haidnya berhenti. Jadi, pastikan anda tidak sesuka hati untuk melambat-lambatkan solat mahupun meninggalkan secara sengaja.


Ingatkan ‘Filter’ Tapi Rupanya Mekap, Hasil Karya Kemerdekaan MUA Bellaz Jadi Perhatian Ramai

Semangat patriotik jelas terlihat di semua hati rakyat Malaysia setiap kali bulan Ogos menerpa. 31 Ogos lepas menjadi sambutan kemerdekaan yang ke-65 buat Malaysia dengan tema Keluarga Malaysia.

Pada bulan kebangsaan ini juga kita banyak memperlihatkan sambutan rakyat Malaysia yang cukup menggalakkan apabila ramai yang berhias dengan Jalur Gemilang tidak kira di rumah, kereta, malah juga pada busana. Ada juga yang sangat kreatif sehinggakan membuat satu ‘karya’ di muka yang di sangkal sebagai ‘filter’.

Ramai pengguna media sosial telah menunjukkan semangat patriotik dan cinta akan negara dengan hiasan Jalur Gemilang di letakkan pada kereta, rumah, serta pada pakaian. Tidak juga melepaskan peluang, influencer serta jurumekap yang cukup di kenali sebagai MUA Bellaz menarik perhatian orang ramai dengan mekap tema merdeka kali ini.

MUA Bellaz atay nama sebenarnya Nur Nabilah Zulyadaini, 28, berasal dari Kedah itu tidak mengecewakan ramai orang dengan hasil mekap yang cukup kreatif. Solekan yang di hasilkan MUA Bellaz sering di kongsikan olehnya di sosial medianya yang menjadi kegemaran tontonan orang ramai.

Menerusi perkongsian video mekap bertemakan kemerdekaan oleh MUA Bellaz di TikTok, ramai yang sangat teruja melihat hasil darinya. Ramai peminat yang mengikuti MUA Bellaz juga terdiri dari golongan wanita.

Video yang di buat oleh Bellaz menunjukkan hasil solekan yang cukup kreatif dan luar dari kebiasaan yang sering dia lakukan. Bellaz cukup terkenal dengan gaya mekap persis wanita arab dan natural look itu sangat mengejutkan orang ramai dengan bakat yang dia miliki. Bellaz juga tidak sahaja menunjukkan hasil solekannya sahaja, dia  juga ‘miming’ dengan lagu Jalur Gemilang yang menunjukkan lagi rasa cinta pada negara.

Ramai yang ketahui bertapa aktifnya MUA Bellaz di sosial media. Dia juga sangat rajin untuk membuat live di laman sosial medianya sama ada di Facebook mahupun TikTok. Rata-rata pasti akan gembira melihat celotehnya sambil berkarya untuk menghasilkan mekap yang cukup cantik.

Melihat pula ruangan komen, ramai warganet meluahkan rasa bangga dan teruja melihat bakat Bellaz yang boleh menghasilkan satu mekap yang cukup kreatif ini. Bahkan, ada juga yang sangkal ia merupakan ‘filter‘ yang di pakai olehnya.

Lihat ramai yang begitu teruja dan kagum dengan hasil yang lain dari kebiasaan yang MUA Bellaz tampilkan bagi menunjukkan semangatnya menyambut kemerdekaan. Ada juga yang teringin untuk lihat ‘behind the scene‘ solekan yang MUA Bellaz lakukan ini, mungkin makan masa yang agak lama untuk hasilkan karya seperti ini.

Semangat kemerdekaan dan patriotik patut di semat dalam hati semua lapisan masyarakat di Malaysia bagi menghargai jasa negara kepada kita. Ramai yang cukup kreatif dalam ekspresi jiwa kemerdekaan melalui karya-karya yang menarik seperti MUA Bellaz. Selamat menyambut kemerdekaan yang ke-65 Malaysia!


Elak Letak 4 Bahan Ini Pada Wajah, Boleh Akibatkan Masalah Kulit Atau ‘Breakout’. No 3 Paling Bahaya!

Bukan semua bahan boleh kita letakkan pada wajah. Jika tidak sesuai akan menyebabkan berlakunya masalah kulit atau ‘breakout’ yang teruk. Kulit wajah anda lebih mudah terjejas berbanding kulit bahagian lain pada badan anda. Jadi apa sahaja yang anda letakkan ada kulit wajah, harus sesuai untuk penggunaan wajah. Ini antara empat bahan yang tidak boleh anda letakkan pada wajah.

1. Serum Rambut

Mungkin kerana nama ‘serum’ pada produk ini, jadi ada yang merasakan ianya boleh dipakai pada wajah. Tidak sama sekali! Bahan yang terkandung pada serum rambut ini sesuai untuk merawat rambut yang sama sekali tidak membantu kulit wajah anda. Ia juga mengandungi wangian yang boleh merengsa kulit wajah anda.

2. Losyen Badan

Ramai di antara kita yang menggunakan losyen ini pada wajah dan ia berkesan! Namun, sebenarnya ia lebih pekat dan juga mengandungi wangian yang boleh merengsa kulit wajah. Fikirkan losyen badan ini sebagai kapur pengisi dinding – ia boleh memberi lembapan tetapi ia tidak merawat wajah (seperti anti kedut) dengan spesifik.

3. Asid Asetik (Cuka)

Ya, anda boleh menggunakan cuka sebagai ‘toner’ wajah tetapi lebih baik anda menggunakan ‘toner’ yang memiliki bahan yang berguna daripada buat sendiri di dapur. Cuka boleh hilang kandungan airnya dengan masa dan ia akan menjadi pekat dan kuat. Jadi, jika ini berlaku, ia boleh memberi ‘lecuran’ yang teruk pada kulit wajah anda.

4. Mayonis

Bahan ini banyak terdapat dalam DIY untuk masker rambut kerana ianya memberi lembapan. Namun, ianya untuk RAMBUT! Ia terlalu asidik dan juga menutup, di mana ia tidak membenarkan kulit anda bernafas dan menyumbat liang pori. Jika anda mahu membuat sendiri masker wajah, ketahui resepi dan bahan yang betul.

Sekirannya anda mahu membuat sendiri produk untuk wajah, pastikan anda mengetahui kondisi kulit anda dan juga bahan yang sesuai untuk diletakkan pada wajah. Buruk padahnya jika anda meletakkan bahan-bahan seperti di atas pada wajah anda dengan sesuka hati. Ingat ya!


Acapkali Hantar Rakan Ke Masjid, Akhirnya Lelaki Ini Terima Hidayah Peluk Islam!

Kata orang, tak kenal maka tak cinta. Begitulah ungkapan yang sering dizahirkan oleh saudara baru tentang Islam. Mereka yang baru memeluk agama Islam ini seperti dilahirkan semula tanpa dosa dan seperti kain putih yang suci bersih.

Alhamdulillah, gembira rasanya setiap kali membaca kisah saudara kita yang baru memeluk agama Islam. Benarlah, hidayah itu datang dalam pelbagai cara. Seperti kisah seorang lelaki berusia 21 tahun ini, yang memilih untuk memeluk Islam selepas tersentuh dengan budi baik yang ditunjukkan oleh rakan-rakan Muslimnya.

Kisah penghijrahan dan pengalaman seorang lelaki yang bernama Muhammad Farhan ini telah turut dikongsikan dalam sebuah buku yang diterbitkan bertajuk A Reverent Journey: Masjid Omar Kampong Melaka: 1820-2020.

Ujar Farhan, dia mula mengenali keindahan Islam selepas penyelianya Fadzil Abdul Rahman(yang merupakan Setiausaha Masjid Omar Kampong Melaka pada waktu itu) memperkenalkannya kepada jemaah masjid hingga dia menurut serta menjadi sukarelawan masjid berkenaan.

Jemaah di masjid tersebut telah menerimanya dengan tangan terbuka dan penuh mesra. Semangat ukhuwah inilah yang membuatkan Muhammad Farhan sanggup menjadi sukarelawan masjid berkenaan dan mengembil bahagian dalam kerja kemasyarakatannya yang melibatkan membantu kelas Quran di kawasan perumahan Jalan Kukoh.

“Melihat teman Muslim saya membantu orang lain, saya menyedari melakukan kebaikan adalah sebahagian besar cara kehidupan masyarakat Islam.

“Mereka tidak mengasingkan agama daripada kehidupan, semuanya menjadi satu.

“Terdapat cara yang betul untuk melakukan perkara tertentu dan ia menjadi sebahagian hidup anda. Pendekatan sebegini adalah yang saya cari-cari. Justeru, saya menghadiri kursus agama dan akhirnya memeluk Islam,” memetik kata-katanya dalam buku yang telah diterbitkan.

Tambah Muhammad Farhan, dia tidak merasa kekok apabila dikelilingi oleh masyarakat Islam yang tidak penat menunjukkan kegigihan dalam membantu golongan yang memerlukan di flat perumahan sekitar Jalan Kukoh.

Selain itu, dia turut berkongsi bahawa dia turut membantu mengambil guru agama bagi kelas Al-Quran dari rumah ke masjid beserta membawa makanan untuk pelajar dan sebagainya.

“Kami bukan sahaja membantu orang Muslim. Kami juga mengusahakan agar warga emas daripada semua kaum mendapatkan pemeriksaan perubatan percuma. Kami juga mendidik mereka tentang isu seperti risiko terjatuh.

“Hotel Seacare berdekatan menyediakan lokasi untuk pemeriksaan perubatan ini. Mereka yang hadir termasuk jemaah Masjid Omar Kampong Melaka.

“Saya kini buat lebih daripada setakat kerja kemasyarakatan untuk masjid ini – segala yang saya buat mencorak hidup saya menjadi insan yang lebih baik,” jelasnya.

Berkongsi mengenai latar belakang pendidikan, Farhan terdahulu bersekolah di sekolah swasta dan dibimbing guru-guru daripada latar belakang antarabangsa pada peringkat sekolah menengah dan posmenengah atas keinginan ibu bapanya yang mendapat pendidikan luar negara (bapanya lulusan institusi di United Kingdom manakala ibunya mendapat pendidikan di Australia).

Muhammad Farhan turut menggambarkan dirinya sebagai seorang yang mempunyai pemikiran terbuka dan seimbang dalam membantu menjadikan dunia tempat yang lebih baik.

“Kalau ada masalah, saya cuba sebaiknya menghuraikannya. Orang kata buat kesilapan itu baik (agar dapat belajar daripada kesilapan).

“Tetapi saya secara peribadi berasakan tidak baik pula kalau saya bikin silap. Jadi saya cuba elakkan kesilapan.

“Saya bersikap optimistik, rasanya. Saya selalu meninjau cara bagaimana perkara tertentu dapat dilakukan dengan lebih baik lagi,” tambahnya.

Sekadar info, Farhan merupakan salah seorang belia yang telah menerima watikah pelantikannya sebagai anggota LPM Masjid Omar Kampung Melaka; masjid tertua di Singapura setelah 10 bulan memeluk islam.


Raikan Hari Jumaat Penghulu Segala Hari Dengan Amalan-Amalan Sunat Yang Disarankan Untuk Ganjaran Pahala.

Hari Jumaat merupakan penghulu segala haridalam seminggu. Sebagai umat Islam, kita meyakini bahawa hari Jumaat memberikan kelebihan dan mengandungi keutamaan tertentu berbanding hari lain. Kebiasaannya umat Islam hanya terlintas bahawa kelebihan hari Jumaat hanyalah pada solat Jumaat. Benarkah sekadar itu sahaja? Hakikatnya terdapat pelbagai amalan lain yang dianjurkan kepada umat Islam untuk mengerjakannya.

Antaranya ialah;

1. Mandi sunat Jumaat

Pada hari Jumaat, kita disarankan untuk mandisunat pada hari Jumaat terutama bagi lelaki yang ingin menunaikan solat Jumaat. Daripada Ibnu Umar berkata, Rasulullah SAW bersabda: Jika salah seorang daripada kalian ingin mengerjakan solat Jummat, maka hendaklah dia mandi. (riwayat Al-Bukhari no. 877 dan Muslim no. 844)

2. Membersihkan gigi dan memakai wangian

Membersihkan gigi sama ada dengan kayu siwak ataupun berus gigi yang ada pada masa kini amat dituntut terutama sebelum mengerjakan solat. Begitu juga anjuran memakai wangian sebelum solat. Kedua-dua perkara ini antara sunnah yang semakin dilupakan serta kurang diamalkan. Abu Sa’id Al-Khudri berkata bahawa Rasulullah SAW menyarankan agar pada sahabat menggosok gigi dan memakai wangi-wangian pada hari Jumaat semampu yang boleh. Salah seorang perawi hadis iaitu seorang tabi’in bernama Bukair bin Abdullah Al-Asyajj berkata tentang anjuran memakai wangi-wangian pada hari Jumaat: Meskipun dengan wangi-wangian kaum wanita. (riwayat Muslim no. 846; Abu Daud no. 342)

3. Memperbanyakkan doa

Salah satu doa yang diangkat dan dimakbulkan oleh Allah adalah ketika hari Jumaat. Pada hari Jumaat, terdapat suatu masa yang mana jika seseorang berdoa pada waktu itu, nescaya Allah akan menunaikan permintaannya. Ia merupakan suatu peluang yang telah diberikan kepada umat Islam namun tidak ramai yang mengetahuinya dan beramal dengannya. Daripada Abu Hurairah, Rasulullah SAW bersabda: Pada hari Jumaat ada suatu waktu yang mana tidaklah seorang hamba Muslim mengerjakan solat lalu berdoa tepat pada waktu tersebut melainkan Allah akan mengkabulkan doanya tersebut. (riwayat al-Bukhari no. 935 dan Muslim no. 852). Para ulama mempunyai pelbagai pendapat mengenai bilakah waktu yang dimaksudkan oleh Rasulullah SAW itu. Ada yang berpendapat waktu mustajab itu adalah ketika di antara dua khutbah dalam solat Jumaat.

Sebahagiannya pula berpendapat pada waktu Asar. Pendapat yang kuat adalah pada waktu Asar selepas mengerjakan solat Asar sebagaimana yang diriwayatkan oleh Imam Ahmad dalam musnadnya. (musnad Ahmad no. 7363).

4. Memperbanyakkan selawat ke atas Nabi SAW

Selawat merupakan tanda kecintaan umat Islam terhadap Rasulullah SAW. Setiap daripada selawat yang dilafazkan akan diberikan ganjaran yang besar di akhirat kelak. Ia juga menjadi zikir yang perlu diamalkan setiap hari untuk melembutkan hati dan menyemai rasa cinta kepada Baginda SAW. Setiap Muslim disunatkan untuk memperbanyakkan selawat setiap hari terutamanya pada hari Jumaat. Rasulullah SAW bersabda: “Sesungguhnya hari Jumaat merupakan hari yang terbaik di antara hari-hari lain, maka perbanyakkanlah berselawat kepadaku pada hari itu (Jumaat) kerana sesungguhnya selawat kalian akan sampai kepadaku.” (riwayat Abu Daud no. 1531dan An-Nasai no. 1374).

Semoga amalan-amalan ini dapat menjadikan kita hamba-Nya yang memperolehi ganjaran dan dirahmati oleh-Nya. InsyaAlllah. Selamat beramal! Salam Jumaat.


Nak Kulit Cantik & Sihat, Cuba Amalkan 3 Minuman Ini. Pasti Makin Berseri!

Siapa yang tak mahu kulit yang sihat, cerah dan mulus kan? Ia merupakan impian setiap wanita. Malah sebagai seorang wanita, anda tentunya telah mencuba pelbagai produk penjagaan kulit demi mendapatkan kulit idaman.

Tetapi perlu anda tahu, kecantikan kulit tidak hanya bergantung pada produk penjagaan kulit sahaja. Anda juga perlu mengambil makanan dan minuman yang baik untuk kulit.

Apa kata anda cuba ambil 3 minuman yang mampu buat kulit anda semakin sihat dan bercahaya. Cuba dulu, pasti anda akan puas hati dengan hasilnya.

Kehebatan teh hijau memang tidak dapat diragukan lagi. Ia mengandungi antioksidan yang dapat menyeimbangkan hormon sehingga dapat mengawal minyak pada kulit. Sekiranya wajah kurang berminyak, kulit tidak akan mudah berjerawat dan iritasi.

Susu kunyit diperbuat daripada kunyit dan susu seperti susu kacang almond atau susu kacang soya. Kunyit mengandungi antibakteria yang dapat mengurangkan kemerahan dan iritasi pada kulit serta mengatasi masalah jerawat.

Selain itu, kunyit juga dapat melembapkan kulit dan sangat bagus untuk hijabi yang mempunyai masalah kulit kering.

Minum air suam pada waktu pagi dapat melancarkan pencernaan dan membuang segala toksin yang ada dalam tubuh. Sekiranya segala toksin tersebut telah hilang daripada tubuh, kulit juga akan jadi lebih bersih dan sihat.

Air putih dapat melancarkan peredaran darah di mana ia dapat membantu kulit anda jadi lebih berseri dari dalam.


Betulkan Lingkaran Hitam Dan Garis Halus Dengan Krim Atau Serum Yang Betul. Baru Berseri Pagi Raya!

Bosan dengan kelihatan seperti seekor rakun selepas malam tanpa tidur? Nak hilangkan garis halus dan kedutan di sekeliling mata? Jangan takut, beberapa petua daripada pakar dermatologi bertauliah tentang cara memilih krim bawah mata yang sempurna.

Kulit di sekeliling mata adalah halus dan sensitif dan ia cenderung untuk menunjukkan tanda-tanda penuaan, keletihan dan tekanan dengan lebih mudah daripada bahagian muka yang lain. Krim dan serum bawah mata boleh membantu menghidrat, mencerahkan dan melicinkan kulit, malah mengurangkan penampilan garis-garis halus, kedutan dan lingkaran hitam.

Walau bagaimanapun, dengan begitu banyak pilihan yang tersedia, mungkin sukar untuk memilih produk yang sesuai untuk keperluan anda. Jom terokai cara memilih krim bawah mata yang betul.

Faktor utama yang perlu dipertimbangkan semasa memilih krim atau serum bawah mata:

Perkara pertama yang perlu dipertimbangkan semasa memilih krim atau serum bawah mata ialah jenis kulit khusus. Jika anda mempunyai kulit kering, cari krim atau serum yang mengandungi bahan penghidratan seperti asid hyaluronik, gliserin atau mentega shea.

PRODUK CADANGAN:

Neutrogena Hydro Boost Eye Gel-Cream

Seluruh barisan Hydro Boost Neutrogena termasuk pelembap krim gel yang sentiasa popular dan krim mata ini tidak terkecuali. Pilihan penghidratan ini mendapat cadangan daripada pakar kerana ia kaya dengan asid hyaluronik dan cukup ringan untuk menyerap dengan cepat ke dalam kulit. Lebih-lebih lagi, ia tidak komedogenik dan bebas daripada minyak, pewarna atau pewangi.

Cari krim dan serum yang mengandungi bahan-bahan yang terbukti berkesan untuk menangani kebimbangan khusus anda.

Kulit di sekeliling mata sangat terdedah kepada kerosakan matahari, yang boleh menyumbang kepada kedutan dan lingkaran hitam. Cari krim atau serum yang mengandungi SPF untuk melindungi kawasan halus ini daripada kesan berbahaya matahari.

PRODUK CADANGAN: Supergoop Bright-Eyed 100% Mineral Eye Cream SPF 40

Mengandungi pelindung matahari mineral, yang lebih lembut dan kurang merengsakan pada kulit mata yang nipis, dan ia juga mengandungi kafein, jadi ia membantu mengurangkan lingkaran bawah mata gelap. Walaupun muka penuh beberapa pelindung matahari mineral cenderung meninggalkan warna putih pada ton kulit yang lebih gelap, ia boleh mencipta kesan pencerahan apabila digunakan pada kawasan mata.

Tekstur krim atau serum juga boleh menjadi faktor penting untuk dipertimbangkan. Jika anda lebih suka formula ringan yang menyerap dengan cepat, cari serum. Jika anda lebih suka tekstur yang lebih kaya yang memberikan lebih penghidratan, cari krim.

PRODUK CADANGAN: Cetaphil Hydrating Eye Gel-Cream

Satu lagi pilihan hebat untuk bawah mata yang sensitif, krim gel mata hypoallergenic dari Cetaphil ini menyuburkan kulit dengan asid hyaluronik, ekstrak licorice, dan kompleks vitamin untuk bukan sahaja melembapkan, tetapi untuk melicinkan dan mencerahkan kulit juga. Sapukan pada waktu pagi untuk meremajakan mata yang letih dan pada waktu malam untuk mengunci kelembapan semasa anda tidur.

Akhir sekali, pertimbangkan jenama apabila memilih krim atau serum bawah mata. Cari jenama yang mempunyai reputasi baik untuk menghasilkan produk penjagaan kulit berkualiti tinggi dan hanya menggunakan bahan terbaik.

PRODUK CADANGAN: LA MER The Eye Concentrate

Jenama mewah yang digemari selebriti ini membungkus yang terbaik daripada yang terbaik ke dalam penjagaan kulitnya dan tumpuan garisan di kawasan mata tidak terkecuali. Ia adalah formula kaya yang mengandungi kelp yang ditapai untuk mencerahkan, dan La Mer’s Concentrated Miracle Broth™ untuk menyembuhkan dan menghidrat.

Pakar dermatologi bertauliah Dr Jaishree Sharad, seorang pengaruh kulit yang popular, baru-baru ini berkongsi kekili Instagram dengan petua untuk memilih krim bawah mata yang sempurna. Mari kita lihat petua ini:

Jika anda berhadapan dengan lingkaran hitam di bawah mata, ia berkemungkinan disebabkan oleh hiperpigmentasi. Dalam kes ini, cari produk yang mengandungi bahan pencerah kulit seperti Arbutin, Likuoris, Vitamin C, asid Kojik atau bahan lain yang serupa.

PRODUK CADANGAN: Kiehl’s Powerful-Strength Line-Reducing & Dark Circle-Diminishing Vitamin C Eye Serum

Serum mata Vitamin C yang canggih dan berkuasa kuat yang dirumus dengan 10% Vitamin C Tulen, Tri-Peptida dan Asid Hyaluronik. Dirumus secara unik untuk kawasan mata yang halus, serum kuat kami untuk lingkaran hitam membantu dengan jelas membetulkan garis, kaki gagak dan lingkaran hitam bawah mata untuk kawasan mata yang lebih segar dan kelihatan lebih cerah.

Garis-garis halus dan kedutan adalah kebimbangan biasa bagi kebanyakan orang, dan krim atau serum bawah mata yang baik boleh membantu menangani masalah ini. Cari produk yang mengandungi retinol atau peptida, yang boleh merangsang pengeluaran kolagen dan melicinkan garis-garis halus.

PRODUK CADANGAN: Dr. Dennis Gross Skincare Ferulic + Retinol Eye Cream

Bersama-sama dengan sifat merangsang retinol, anda juga mendapat dos asid ferulik yang sihat, antioksidan yang kuat yang terkenal dengan keupayaannya untuk melindungi daripada pencemaran. Terdapat juga kafein dalam formula untuk membantu menghilangkan bau.

Jika anda mempunyai penampilan berlubang atau cekung di bawah mata, anda perlu mencari serum yang mengandungi asid hyaluronik. Bahan ini boleh membantu menggebukan kulit dan mencipta penampilan yang lebih muda.

PRODUK CADANGAN: Mario Badescu Hyaluronic Eye Cream

Formula ringan aloe vera, balsem yang menenangkan untuk semua gaya kulit, terutamanya kulit sensitif dan halus. Asid hyaluronik mengepam kulit anda dengan penghidratan dan membantu mengekalkan kelembapan, memberikan anda kulit licin sepanjang hari. Minyak biji safflower mengandungi asid lemak, yang membantu membuka liang tersumbat dan anti-radang. Ekstrak Euphrasia membantu mencerahkan kulit anda, merawat lingkaran hitam yang digeruni dan warna kulit yang lebih gelap.

Jika anda mengalami perubahan warna kebiruan di bawah mata akibat kapilari atau urat halus, anda boleh mencuba produk yang mengandungi vitamin K. Ramuan ini boleh membantu menguatkan kapilari dan mengurangkan penampilan perubahan warna kebiruan.

PRODUK CADANGAN: Juice Beauty Green Apple Brightening Eye Cream

Dibuat dengan ester retinol, yang jauh lebih lembut daripada retinol. Selain itu, ia mempunyai vitamin C, vitamin E, teh hijau, dan koenzim Q10 untuk melindungi kawasan mata daripada radikal bebas sambil membalikkan kerosakan sedia ada. Dan sudah tentu, ia mengandungi vitamin K serta bahan botani super pelembab untuk mengurangkan keterlihatan garis dehidrasi di sekeliling mata juga. Teksturnya sangat ringan dan hilang ke dalam kulit.

Kadangkala, krim dan serum bawah mata tidak mencukupi untuk menangani kebimbangan anda. Dalam kes ini, anda mungkin ingin mempertimbangkan rawatan tambahan, seperti laser Pico untuk mengurangkan kegelapan, atau kulit arginin atau kulit asid glikolik untuk mencerahkan dan melicinkan kulit. Untuk kes cengkung di bawah mata yang lebih teruk, pengisi asid hyaluronik juga boleh menjadi pilihan.

Apabila memilih krim atau serum bawah mata, ingatlah untuk mencari bahan utama dan pertimbangkan rawatan tambahan apabila perlu. Adalah dinasihatkan untuk memilih produk daripada jenama terkenal. Dengan mengambil kira faktor-faktor ini, anda akan berada dalam perjalanan untuk mencari krim atau serum bawah mata yang sempurna untuk diri sendiri!


5 Perkara Yang Tidak Harus Anda Lakukan Selepas Makan. #1 Memang Tabiat Semulajadi.

Ramai di antara kita gemar makan di tambah pula rakyat Malaysia mempunyai pelbagai hidangan dan jenis makanan. Ramai juga di antara kita terlupa bahawa 5 rutin selepas makan ini harus dielakkan.

Seringkali tabiat selepas makan rasa mengantuk mengundang, semua yang anda mahu lakukan adalah berbaring untuk tidur. Tetapi tidur dan beberapa perkara lain mungkin tidak begitu baik untuk dilakukan selepas makan makanan yang berat. Di bawah ini anda akan dapati perkara-perkara teratas untuk mengelakkan diri selepas makan.

Seperti yang kita maklum, perkara pertama yang ingin lakukan apabila selesai makan makanan berat adalah berbaring. Tetapi ini boleh menyebabkan kembung, pedih ulu hati dan rasa tidak selesa. Menurut satu kajian yang dilakukan di Sekolah Perubatan Universiti Ioannina, mereka yang menunggu masa yang lebih lama untuk tidur selepas makan mempunyai risiko yang lebih rendah mengalami strok. Penyelidik menyimpulkan bahawa orang harus menunggu sekurang-kurangnya beberapa jam selepas makan sebelum tidur.

Kadang-kadang selepas makan, pencuci mulut yang biasanya terdiri daripada secawan teh juga. Jawatankuasa Pemakanan Diet, Dr D. Raghunatha Rao mengatakan bahawa teh harus dihindari satu jam sebelum dan satu jam setelah makan makan. Sebabnya ialah teh mempunyai tanin di dalamnya yang boleh mengganggu penyerapan zat besi.

Tidak ada masa lapang untuk makan buah anda sering mengambil buah sebagai sebahagian makanan wajib selepas makan. Menurut Dr. Melina Jampolis, doktor dan pakar pemakanan untuk CNN.com, buahnya mempunyai hampir tiga kali jumlah kalori sebagai sayuran. Dia menambah bahawa memakan lebih daripada ½ secawan itu setiap hari boleh menyebabkan kenaikan berat badan. Ia juga boleh di kategorikan ke dalam tabiat makan makanan ringan selepas makan, yang juga boleh menyebabkan anda mengabaikan isyarat kesempurnaan anda dari tubuh.

Ramai orang mengatakan bahawa sebaik sahaja selesai makan, perkara terbaik untuk dilakukan ialah berjalan kaki. Sebahagian daripada kenyataan itu adalah benar dan sebahagian daripadanya tidak. Berjalan terus selepas makan boleh menyebabkan refluks asid dan senak. Tetapi menurut para penyelidik di Jabatan Sains Latihan di University of South Carolina, anda harus menunggu sekurang-kurangnya 30 minit sebelum berjalan-jalan. Mereka menambah bahawa selepas menunggu selama 30 minit dan harus berjalan tidak lebih daripada 10 minit.

Ramai yang terfikir untuk menyegarkan badan selepas makan agar makanan dicerna. Tubuh anda memerlukan tenaga dan aliran darah ke arah perut. Selepas makan, terdapat banyak darah yang beredar ke usus untuk membantu penghadaman. Tetapi apabila anda mandi selepas makan, otak akan memerintahkan darah untuk tergesa-gesa ke tangan, kaki, kaki dan lengan untuk menyederhanakan suhu. Ini bermakna terdapat aliran darah yang terhad untuk pencernaan.

Seperti yang dapat anda lihat, makanan berat boleh dipenuhi dengan protein dan nutrien, yang memberi manfaat kepada tubuh. Tetapi anda juga boleh memastikan bahawa badan sihat dengan bersenam setiap hari dan memastikan pengambilan diet yang seimbang. Jika anda menggabungkan kedua-dua elemen utama dengan “tidak”, anda berada di landasan yang betul untuk mengekalkan badan yang sihat.


Buang Toksin & Bangkitkan Aura Seri Dengan Garam Bukit, Barulah Wajah Tampak Glowing

Elemen semula jadi di persekitaran kita semuanya boleh dimanfaatkan bukan sahaja untuk kesihatan tetapi juga untuk kecantikan. Bukan sahaja dapat menjimatkan wang tetapi dalam masa yang sama juga ia bersifat semula jadi kita tidak perlulah risau tentang kesan sampingan yang perlu kita hadapi.

Salah bahan alami yang boleh dijadikan sebagai rejim untuk perawatan kecantikan ialah garam bukit. Garam bukit adalah garam organik yang paling berkhasiat, paling bersih dan mempunyai struktur geomatrik kristaline yang amat sempurna. Ia mengandungi semua unsur yang terdapat dalam tubuh manusia.

Garam bukit berfungsi sebagai pemangkin dalam tindak balas kimia, oleh itu garam bukit sangat diperlukan dalam proses penghadaman dan pencernaan makanan, mengurangkan masalah angin dan gastrik. Ia sangat cekap melancarkan pengaliran darah, merangsang kelenjar untuk merembes hormon, asid amino, mineral dan vitamin oleh organ tubuh. Garam bukit juga kaya dengan iodin dan mampu mengimbangi kalsium dalam tubuh iaitu mineral yang penting untuk mencegah osteoporosis.

Membelai tubuh tidak semestinya di pusat rawatan kecantikan atau spa saja. Faktor masa, kekangan wang dan jarak untuk ke spa ada waktunya menjadikan kita malas untuk keluar. Apa lagi jika hari itu tidak berteman.
Sesekali, tidak salah jika melakukan semuanya sendiri di rumah. Tentu sekali ia jauh menjimatkan dan anda boleh menikmati hari santai yang lebih panjang berbanding di spa.

Menggunakan garam bukit sahaja, anda boleh menikmati kenikmatan seperti mendapat perawatan di spa. Banyak sebenarnya kebaikan garam bukit dan ianya perlu ada di setiap rumah sebagai remedi utnuk penjagaan kesihatan dan juga kecantikan.

KEBAIKAN LAIN GARAM BUKIT:

Garam bukit juga dipercayai mengandungi banyak lagi khasiat, antaranya:

*Meneutral dan meningkatkan kualiti udara
*Mengurangkan pencemaran udara
*Mempercepatkan tahap pemulihan pesakit asma
*Mempercepatkan proses penyembuhan luka akibat terbakar
*Memberikan kesan positif keatas tindakan kita terhadap perangsang deria
*Mengurangkan sebahagian besar bakteria yang terkandung di dalam udara rumah

*Digunakan sebagai bahan terapi penyinaran untuk meningkatkan sistem imunisasi tubuh
*Melegakan resdung, migrain, pening kepala, demam panas dan serangan selsema
*Meningkatkan tahap produktiviti kerja/kosentrasi
*Meningkatkan kapasiti denyutan jantung
*Mengurangkan perasaan cemas/bedebar-debar
*Mempengaruhi tahap serotomin dalam aliran darah

Cara menggunkan garam bukit mudah sahaja sama ada semasa mandi atau hanya untuk rendaman kaki.

RENDAMAN KAKI:
1. Masukkan segenggam garam bukit dalam besen sederhana besar.
2. Campur dengn air suam. Rendam kaki selama 15 hingga 30 minit.

3. Ia dapat melancarkan perjalanan darah dan membuang toksin. Dalam masa yang sama, amalan ini dapat meredakan tekanan.

MANDIAN
1. Ambil segenggam garam bukit campurkan dengan ½ baldi air. Jadikan air tersebut sebagai bilasan terakhir setelah mandi.

2. Setelah itu lapkan sahaja badan. Ia dipercayai dapat menaikkan seri wajah dan membunuh bakteria.

Jom kita amalkan penggunaan garam bukit untuk meningkatkan aura positif di sekeliling kita.


Cara Hilangkan 10Kg Dalam Masa 2 Minggu Dengan Telur Rebus. Ini Diet Yang Betul Boleh Amalkan!

Selama ini ramai yang takut untuk makan telur sebagai diet harian kerana dikatakan telur mengandungi kolestrol yang tinggi.

Walau bagaimanapun admin nak kongsi Diet Telur Rebus yang merupakan salah satu diet yang boleh diamalkan jika anda ingin menurunkan berat badan sehingga 10kg dalam masa dua minggu sahaja.

Ahli Diet, Jill Corlene menjelaskan telur adalah pilihan makanan terbaik dan sihat untuk sarapan pagi kerana ia boleh membantu dalam proses menurunkan berat badan.

Telur rebus mampu membuat perut kenyang lebih lama kerana ia merupakan sumber protein dan serat yang sihat.

Selain itu, diet telur rebus sendiri juga  boleh meningkatkan metabolisme tubuh dan membakar lemak dengan cepat.

Paling penting, jika anda mengamalkan diet sihat lain selepas berhenti melakukan diet telur rebus, berat badan tidak akan meningkat mendadak.

Sarapan: 2 biji telur rebus dan 1 biji buah sitrus (oren / grapefruit)

Tengahari: 2 potong sweet potato dan 2 biji epal

Malam: 1 pinggan salad dan ayam panggang

Tengahari: sayuran hijau dan salad ayam

Malam: sepinggan salad, sebiji oren dan 2 biji telur rebus

Tengahari: 2 keping keju rendah lemak, 1 tomato dan 1 sweet potato

Malam: Salad dan ayam panggang

Tengahari: Semangkuk buah-buahan potong (pisang, tembikai, kiwi, oren)

Malam: Salad dan ayam stim

Tengahari: Sayur rebus dan 2 biji telur rebus

Malam: Salad dan ikan panggang

Tengahari: Buah-buahan

Malam: Sayur dan ayam stim

Tengahari: Salad tomato, sayur stim dan ayam panggang

Malam: Sayur stim

Namun begitu, anda haruslah menitikberatkan perkara lain dan mengikuti pantang ketika menjalani diet ini iaitu

– Minum air kosong 8 hingga 10 gelas setiap hari.

– Lakukan senaman ringan setengah jam setiap pagi.

– Tidak makan makanan segera.

– Kurangkan pengambilan garam dan gula.


Sikap Prihatin YUNA Bantu  Keluarga Ini Berdepan Masalah Di LA Dapat PUJIAN Netizen. Mulia Sungguh HATINYA!

Tuah ayam nampak di kaki tuah manusia siapa yang tahu. Begitu juga dengan  pencapaian penyanyi kelahiran Malaysia, Yuna yang kini mengembangkan kerjaya seninya di sana. Walaupun berada di puncak, tetapi sikap Yuna seperti ‘padi semakin tunduk semakin berisi’.

Biarpun sudah menempa nama di luar negara, tetapi sikap  Yuna tetap humble, friendly  dan juga ringan tulang membantu  mereka yang memerlukan.

Baru-baru ini Yuna dikatakan tidak keberatan membantu sebuah keluarga daripada Kedah yang berhadapan situasi menyukarkan ketika bercuti di negara ‘Uncle Sam’ ini.

Dikatakan bapa Tasnim tiba-tiba rebah dan terpaksa dimasukkan ke hospital untuk menerima rawatan minggu lalu dan keadaannya sudah  beransur pulih. Yuna kemudiannya terpanggil untuk menziarahi keluarga itu di hospital dan memuji komuniti Malaysia di kota metropolitan yang tidak berkira dalam menghulurkan bantuan.

Dalam catatannya itu, Yuna memberitahu dia terharu apabila ada pelajar Malaysia yang menawarkan keluarga ini untuk tinggal di rumah mereka. Malah menghargai setiap bentuk yang diberikan dan Yuna turut berkata dia akan mengemaskan kini situasi keluarga berkenaan.

Yuna juga tidak ketinggalan meninggalkan nota kaki meminta perkhidmatan Uber agar dapat melakukan sesuatu untuk membantu keluarga itu yang berulang-alik ke hospital menggunakan Uber.

Malah penyanyi yang sudah bertunang ini turut melahirkan rasa terharu dengan ikatan persahabatan yang cukup erat antara Amirah dan Tasnim.

Malah Yuna turut memberi pujian kepada persahabatan dua sahabat ini kerana salah seorang daripadanya DM dengan seorang artis untuk meminta bantuan bagi pihak kawannya.

Dan pastinya tindakan Yuna yang mulia ini turut dipuji netizen dan berharap menjadi contoh kepada para peminatnya.

Apa yang lebih mengharukan, salah seorang keluarga anggota terbabit juga turut meninggal komen mengucapkan terima kasih yang tidak terhingga atas bantuan yang Yuna berikan.

“Terima kasih Yuna! Hanya Allah sahaja yang dapat balas apa yang Yuna dah tolong kami sekeluarga,” tulis pengguna Instagram, Nor Afiqah Mohd Radzi.


Main Aplikasi Ramalan Di Laman Sosial Rupanya Haram. Hati-Hati Hijabi, Jangan Mudah Terjebak!

Jika anda perasan, pastinya ramai di antara kawan-kawan anda yang bermain permainan ramalan di Facebook. Permainan ini memang mendapat sambutan yang hangat. Sekadar untuk suka-suka katanya.

Antara soalan ramalan yang mendapat sambutan ramai adalah seperti “Siapakah yang sedang stalk Fb anda?”, “Siapakah bakal pasangan anda?”, “Siapakah 7 kawan anda yang nakal?” dan banyak lagi.

Memang seronok bermain permainan ramalan itu. Tetapi adakah anda tahu hukumnya? Dalam situasi ini, ada dua jenis individu iaitu pertama, bermain tetapi tidak percaya. Manakala yang kedua pula adalah bermain dan percaya.

Setiap situasi mempunyai hukum yang berbeza.

Lebih mudah disebut sebagai main sekadar untuk suka-suka je. Hukum bagi individu yang bermain tetapi tidak percaya adalah HARAM. Lebih teruk lagi, solat juga tidak akan diterima selama 40 hari.

مَنْ أَتَى عَرَّافًا فَسَأَلَهُ عَنْ شَىْءٍ لَمْ تُقْبَلْ لَهُ صَلاَةٌ أَرْبَعِينَ لَيْلَةً

“Barangsiapa yang mendatangi tukang ramal, maka solatnya selama 40 hari tidak diterima.” – (HR. Muslim no. 2230)

Ada juga individu yang bermain dan percaya dengan ramalan tersebut. Hukumnya adalah syirik dan kufur.

مَنْ أَتَى كَاهِناً أَوْ عَرَّافاً فَصَدَّقَهُ بِمَا يَقُولُ فَقَدْ كَفَرَ بِمَا أُنْزِلَ عَلَى مُحَمَّدٍ

“Barangsiapa yang mendatangi dukun atau tukang ramal, lalu ia membenarkannya, maka ia bererti telah kufur pada Al-Quran yang telah diturunkan pada Muhammad.” – (HR. Ahmad no. 9532. Syaikh Syu’aib Al Arnauth mengatakan bahwa hadis ini hasan)

Jadi mulai hari ini, berhenti bermain aplikasi ramalan. Tidak sepatutnya anda cuba bermain permainan ini walaupun hanya niat untuk bergurau sahaja. Banyak lagi permainan lain yang boleh anda cuba.


Legakan Sembelit Dengan Campuran Bahan Kisar Ini, Barulah Lancar Membuang

Sembelit berlaku apabila seseorang itu membuang air besar kurang tiga kali seminggu.
Sembelit menyebabkan penghidapnya berasa tidak puas selepas membuang air besar selain perut menjadi buncit atau kerap sakit perut.

Jika tidak diatasi dengan betul, sembelit menyebabkan pengambilan makanan berkhasiat menjadi kurang bernilai. Toksin dalam aliran darah akibat sembelit menimbulkan beban kepada hati untuk menjalankan proses penyahtoksin secara berkesan dan hasilnya nutrien tidak dapat sampai kepada sel yang memerlukannya.

Berikut perkongsian Ana Mahabu tip melegakan sembelit.

Saya memang amalkan dulu, dan wow, esok atau petang tu terus lancar membuang.

BAHAN-BAHAN:

7 biji buah prune
7 biji buah anggur hijau
Sekotak atau secawan susu
Air masak

CARA MEMBUAT:

1. Masukkan semua bahan ke dalam mesin pengisar.
2. Kisar sehingga halus agar mudah untuk diminum.
3. Rasanya sangat sedap. Ada rasa lemak, rasa masam-masam.

Untuk anak-anak pun sesuai buat ini jika ada masalah sembelit, senang, bagus dan lazat. Ok boleh try lah ye bagi yang ada masalah sembelit, minum di waktu pagi. Insya-Allah boleh legakan sembelit.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APPS STORE.


Patutlah Ramai Selebriti Suka Berbasikal, Rupanya Banyak Kebaikan Aktiviti Berbasikal Ini!

Aktiviti berbasikal bukan aktiviti baru bagi masyarakat kita. ia sudah menjadi perkara biasa dalam jadual harian kita untuk kekal sihat dan cergas. Ada juga di kalangan masyarakat kita yang menjadikan aktiviti berbasikal ini sebagai sebuah status kehidupan mereka dengan membeli barangan basikal yang sedikit mahal, mengikut apa yang mereka inginkan.

Terutamanya golongan selebriti, ramai yang memuat naik gambar mereka berbasikal dan menjadikannya sebagai hobi mereka. Namun apakah sebenarnya kebaikan berbasikal? Terutamanya di awal pagi? Team Hijabista kongsikan kepada kamu semua tentang kebaikan berbasikal yang patut kamu tahu!

1) Dapat mengurangkan risiko penyakit

Aktiviti berbasikal amat baik untuk kesihatan jantung. Ia adalah kerana pengaliran darah ke jantung akan meningkat. Peningkatan aliran darah membuatkan jantung memiliki oksigen yang mencukupi dan membantunya untuk berdegup dengan lebih baik. Keadaan ini secara tidak langsung akan mengurangkan risiko serangan jantung sehingga 50%. Tidak ketinggalan mengurangkan risiko penyakit tekanan darah tinggi dan diabetes. Bukan itu sahaja, malah ia juga boleh membaiki fungsi paru-paru.

2) Sinaran UV beri banyak khasiat

Berbasikal di persekitaran terbuka membuatkan individu terdedah kepada cahaya matahari. Sinaran matahari kaya dengan vitamin D yang bagus untuk kesihatan hingga mampu mencegah penyakit osteoporosis, kanser payu dara dan kanser prostat. Selain itu, senaman ini turut mampu menguatkan sistem imun tubuh. Malah masalah insomnia juga dapat diatasi menerusi senaman berbasikal kerana ia mampu meningkatkan kualiti tidur individu.

3) Merawat artritis

Apa yang menariknya tentang berbasikal ini, ia menyihatkan otot dan sendi pada kaki sehingga berupaya untuk menguatkan tulang rawan.Keupayaan ini secara tidak langsung dapat membantu merawat dan mengurangkan risiko serangan arthritis dan pembengkakan sendi.

4) Memberi mood yang baik

Seperti senaman lain, berbasikal akan mengeluarkan hormon endorphin sekali gus mengusir keluar segala perasaan negatif terutama stress yang ada dalam diri. Perembesan keluar endorphin bukan hanya memperbaiki mood dan mengawal keseimbangan hormon individu bahkan menjadikan mereka lebih positif dalam menjalani kehidupan. Aktiviti ini juga berkesan dalam merehatkan minda terutama jika kita berbasikal pada awal pagi atau lewat malam. Hembusan udara yang segar pada kedua-dua waktu ini mampu menenangkan fikiran sekali gus mengusir stress yang sedang dialami. Dalam masa yang sama ia turut meningkatkan kepekaan dan daya konsentrasi individu.

5) Menurunkan kadar kolesterol

Melibatkan pergerakan otot-otot paha, lengan dan pinggul membuatkan aktiviti berbasikal efektif dalam menurunkan kadar kolesterol yang terdapat dalam tubuh. Hanya dengan melakukan senaman berbasikal sebanyak 3 kali seminggu dan satu jam bagi setiap sesi, paras kolesterol yang tinggi akan berada di tahap sepatutnya.


Baca 5 Surah Ini Dulu Jika Mahu Tidur Lena. InsyaAllah Akan Dilindungi Hingga Esok Pagi

Sebelum anda tidur, apa yang akan anda lakukan? Kalau ikutkan trend sekarang, pasti sebelum tidur anda akan sroll IG dan FB dulu kan? Apa kata selepas ini ubah kebiasaan anda daripada scroll IG dan FB kepada bacaan 5 ayat Al-Quran ini? Bukan sahaja dapat pahala, malah anda juga akan mendapat kebaikan di sebalik setiap ayat yang anda bacakan.

Hijabista senaraikan  5 ayat Al-Quran yang elok dibaca sebelum anda tidur.

Aisyah r.a. berkata:

“Nabi Muhammad s.a.w ketika berada di tempat tidur pada setiap malam, beliau mengumpulkan kedua telapak tangannya, lalu kedua telapak tangan tersebut ditiup dan dibacakan surah Al-Ikhlas, surah Al-Falaq dan surah An-Naas. Kemudian beliau mengusap kedua tapak tangan tadi pada anggota tubuh yang mampu dijangkau bermula dari kepala, wajah dan tubuh bahagian depan. Baginda melakukan sebanyak tiga kali.”

Allah S.W.T akan membuka pintu rahmat baginya serta memelihara dan menjaganya sepanjang tidur hingga Subuh.

Berdasarkan sabda Rasulullah, “Barangsiapa membaca dua ayat tersebut pada malam hari, maka dua ayat tersebut telah mencukupkannya.” – Hadis Riwayat Bukhari dan Muslim.

Berdasarkan sebuah hadis yang mengisahkan Rasulullah s.a.w mengajar sahabat Naufal untuk membaca surah Al-Kafirun sebelum tidur. – Hadis Riwayat Abu Dawud, Ahmad dan At Tirmidzi.

Hal ini berdasarkan sahabat Jabir bin Abdillah, beliau berkata, “Tidaklah Rasulullah s.a.w tidur sampai baginda membaca alif lam mim tanzilus sajdah (surah As-Sajadah) dan tabarokalladzi biyadihil mulk (surah Al-Mulk).” – Hadis Riwayat Bukhari

Begitu banyak manfaat yang diperoleh sekiranya kita mengamalkannya sebelum tidur. Insya-Allah anda akan terasa manfaatnya jika diamalkan setiap hari. Cubalah…


Tak Sangka 7 Cara Ini Boleh Selesaikan Masalah Isi rumah, Hanya Gunakan Jeli Petroleum.

Tahukah anda bahawa Vaseline melangkaui bibir dan luka yang pecah-pecah?  Juga dirujuk sebagai jeli petroleum, yang merupakan bahan utama Vaseline, ia dicipta pada tahun 1800-an sebagai balsem penawar dan telah menjadi makanan ruji rumah sejak itu.

Atas sebab itu, salap multitasking biasanya boleh didapati di setiap kabinet ubat.  Walau bagaimanapun, ia juga boleh menjimatkan anda dalam banyak situasi isi rumah jika anda tahu cara menggunakannya dengan potensi penuhnya.

Daripada menghilangkan kesan kotoran hinggalah menghalau serangga perosak, berikut ialah tujuh cara yang tidak dijangka untuk menggunakan Vaseline yang mungkin tidak pernah anda fikirkan.

Anda boleh membaiki calar kecil pada permukaan kayu dan perabot kayu.  Hanya buih salutan tebal jeli petroleum pada calar.  Tunggu 24 jam sebelum mengeluarkan lebihan dengan kain, dan sapukan kawasan itu sambil anda menggosok sedikit baki ke dalam kayu.

Begitu juga, anda boleh menghilangkan kesan dan calar pada perabot dan kasut kulit dengan menggunakan Vaseline.  Ia bertindak sebagai pengganti pengilat kulit dalam secubit.  Gunakan kain untuk menggosok sedikit pada tempat yang dikehendaki.  Selain itu, ia menghidratkan kulit dan meningkatkan kilauan kerana ia menghilangkan calar.

Sukar untuk mengeluarkan semua perkakasan dan tombol pintu anda semasa mengecat.  Sapukan lapisan jeli petroleum di mana-mana sahaja anda mahu mengelakkan cat, dan ia akan dapat dipadamkan dengan mudah sekiranya berlaku percikan penyangak.

Selamat tinggal, pintu berderit dan tingkap yang sukar dibuka.  Vaseline boleh menjadi bantuan besar untuk menambah pelinciran yang sangat diperlukan pada engsel pintu dan kunci selempang tingkap.  Hanya sapukan jumlah nipis di seluruh kawasan sasaran, dan sapukan semula setiap beberapa bulan mengikut keperluan.

Jeli petroleum juga kadangkala boleh digunakan sebagai penghilang noda rahsia.  Jika anda mengalami kesan solek pada tuala, cadar atau bantal, anda boleh menggunakan kain lembap dan sedikit Vaseline untuk mengangkat kotoran sebelum mencuci.  Biasanya kotoran solekan boleh menjadi sangat sukar untuk ditanggalkan, tetapi Vaseline membantu mengeluarkan minyak dalam solekan lebih baik daripada penanggal lain.

Mentol lampu luar boleh mempunyai kebolehan untuk melekat pada soket selepas tempoh yang lama, meninggalkan anda dengan tugas untuk cuba membuka mentol yang degil tanpa memecahkan kaca.  Jika anda menyapu sedikit Vaseline pada pangkal mentol sebelum menanggalkannya, ia akan membantu mengelakkan masa.

Sesiapa yang ada masalah semut boleh guna petua ini!  Salutan Vaseline memerangkap perosak terkunci darat di jejak mereka.  Sama ada di ambang tingkap atau di sekeliling tepi mangkuk makanan kucing, anda boleh menggunakan jeli petroleum untuk membekukan semut dan menangani masalah anda.

Nah mudahkan! Secara amnya jeli petroleum ini dapat membantu masalah dengan cepat, tetapi jika ianya berlanjutan perlu rujuk pada pakar. Selamat mencuba!


Cara Terbaik Rawat Barangan Kulit Supaya Tak Cepat Nampak Buruk & Rosak. Hijabi Kena Tahu!

Barangan kulit memang jadi pilihan hijabi kerana kualiti serta sifatnya yang tahan lama. Namun jika tidak kena gaya penjagaannya akan menyebabkan barangan kulit ini cepat rosak. Periksa item fesyen seperti kulit yang ada dalam almari anda untuk dikemas kini agar boleh digayakan semula. Rata-rata ramai yang menggunakan pencuci biasa untuk menghilangkan kesan kotoran pada produk kulit.

Namun, inisiatif ini penyebab sisa pencuci menutup permukaan liang-liang hingga menjadi kering dan pecah-pecah. Ayuh, ikut langkah demi langkah ini untuk memastikan barangan kulit anda terjaga sebaiknya.

1. Elakkan guna tisu untuk membersihkan kesan kotoran. Serpihan dari tisu akan melekat pada material kulit.

2. Jika terdesak, cuka dan perahan lemon dapat menyingkirkan kotoran dengan segera.

3. Minyak dari buah zaitun atau kelapa dapat membersihkan kotoran yang melekat sekali gus mengekalkan kelembapan kulit.

4. Pastikan anda melakukan ujian pada bahagian kecil dan tidak terlalu kelihatan.

5. Campuran air mineral dan sabun bayi atau sabun cuci muka dengan nisbah 8:1. Basahkan campuran itu pada kain mikro fiber atau span. Kemudian, usapkan pada kawasan kulit yang terkena kotoran.

6. Biarkan material kulit yang basah kerana terkena air hujan atau selepas dibersihkan, mengering secara semula jadi. Elakkan menjemur di bawah sinaran matahari kerana warna produk akan pudar.